Nije samo Riberi, u Firencu stiže i fudbaler Intera! - Sportske.net\nNije samo Riberi, u Firencu stiže i fudbaler Intera!\n"Ljubičasti" završavaju dobre poslove pred sam kraj prelaznog roka.\nFoto: Beta/Claudio Giovannini/ANSA via AP\nArgentinci isterali svoje, Juve otpisuje trojicu, šta to znači za Ikardija?Stigla je nova ponuda za Sergeja, ovo već deluje realno!Neverovatno, Sančezovi golovi najskuplji u istoriji fudbala!Posle svega, Ikardi ostaje!?Više nema dileme, Inter će dobiti ogromno pojačanje!\nFrank Riberi je danas predstavljen u Fiorentini, novi vlasnik italijanskog kluba Roko Komizo ozbiljno pojačava svoj tim pred start Serije A. Međutim, dolazak Francuza neće biti poslednji tokom ovog prelaznog roka.\nPrema pisanju Di Marcia još jedan posao je završen, radi se o razmeni spoljnih igrača sa Konteovim Interom.\nTrener Intera se već duže vreme interesuje za Biragija. Konte smatra da je dvadesetšestogodišnji Italijan odlično pojačanje po levoj strani za njegovu prepoznatljivu 3-5-2 formaciju. Fiorentini će biti ponuđena razmena igrača, "ljubičastima" će pripasti prava na Dalbera.\nBrazilac je skupo plaćen, pre dve godine je stigao na "Đuzepe Meacu" za sumu od dvadeset miliona evra, malo je reći da nije opravdao uloženo.\nTrampa Bajerna i Intera?


Tenis - Dejvis kup: Srbija - Indija - TV sport\nTenis - Dejvis kup: Srbija - Indija\nDrugi put u poslednjih osam godina Dejvis kup reprezentacija Srbije bori se za opstanak u Svetskoj grupi i ponovo joj je rival selekcija Indije.\nObe ekipe oslabljene su neigranjem najbolje rangiranih tenisera, Đokovića i Krajinovića, odnosno Bambrija, ali i u ovom sastavu srpski tim ima ulogu favorita, naročito jer se igra na šljaci i to pred domaćom publikom u Kraljevu.\nSusret otvaraju u petak od 14 sati Laslo Đere i Ramkumar Ramanatan, koji se nisu ranije susreli, čak ni na čelendžerima. Đere je trenutno 86. teniser sveta, sve svoje najbolje rezultate ostvario je na šljaci (tri ATP polufinala, dve titule na čelendžerima) nedavno je dobio i prvi gren slem meč u Njujorku i stekao dodatno samopouzdanje. Ramanatan je 135. na ATP listi, ima 23 godine i još uvek nije bio među 100 najboljih, ali je ovog leta neočekivano došao do prvog finala na turniru u Njuportu.\nPotom će Dušan Lajović igrati prvi put u karijeri protiv Prađniša Gunešvarana, 162. na svetskoj rang listi, koji je najveći uspeh postigao baš na šljaci, osvojio je proletos čelendžer u Kini. Lajović je ove godine pobedio Del Potra, bio je polufinalista Liona i četvrtfinalista turnira Masters 1000 serije u Madridu, a na Ju-Es openu ga je u 3. kolu eliminsao Džon Izner posle neizvesna četiri seta. On je ponovo na 56. poziciji, najboljoj u karijeri, pa bi trebalo da donese siguran poen protiv momka koji još uvek nije odigrao nijedan gren slem meč, niti je prošao dalje od 2. kola na ATP turnirima.\nMeč dublova je u subotu od 15 časova, indijski par Rohan Bopana i Šriram Balađi imaće zbog Bopaninog iskustva blagu prednost protiv srpskog tandema Nikola Milojević i Danilo Petrović, ali naši momci su pre nekoliko godina na čelendžeru u Indiji stigli do polufinala, znaju kako igra Balađi i probaće da iskoriste njegovo neiskustvo na šljaci. To će ujedno biti i debi u nacionalnom timu 26-godišnjeg Danila Petrovića, trenutno 233. na ATP listi u singlu, kome je servis vrlo jak adut zbog visine od 203 centimetra.\nUkoliko ne bude bio rešen meč posle prva dva dana, u nedelju od 13 časova igraće Lajović i Ramanatan, a potom i Đere i Gunešvaran. Srbija želi da izbori 12. uzastopnu sezonu učestvovanja u Svetskoj grupi, dok su Indijci poslednji meč u elitnom rangu odigrali baš protiv Srbije 2011. godine u Novom Sadu, kada je naša reprezentacija trijumfovala sa 4:1.\nDirektni prenosi svih mečeva su na Prvom programu, a komentarisaće ih Vladimir Mijaljević i Miloš Krivokapić.


GLAS JAVNOSTI - 17.02.1999 - Glavne vesti\nSreda 17. februar 1999.\nBroj 249 Izdaje NIP „GLAS“ a.d.\nZapadne diplomate tvrde da još nema sporazuma ni po jednoj tački\nOzbiljna pogodba tek u subotu?\nAlbanska strana popušta, Milošević pred odlukom da popusti ili da se suoči sa udarima\nRAMBUJE (Beta-Rojters) - Pregovori u Rambujeu su ušli u deseti dan, a diplomate izjavljuju da dve strane nisu postigle sporazum ni o jednoj tački i da se do sada, izuzimajući sastanak sa američkim državnim sekretarom Madlen Olbrajt , nisu čak ni sastale.\nStatus, institucije, ekonomija...\nPARIZ (Beta) - U Rambujeu su nastavljeni pregovori državne i delegacije kosovskih Albanaca o Kosovu, i pregovarači su juče, kao i prekjuče, usredsređeni na politička, institucionalna i ekonomska pitanja iz predloga sporazuma koji je podnela Kontakt grupa. Kako su Beti rekli međunarodni zvaničnici neposredno upućeni u tok pregovora, još se ne raspravlja o vojno-bezbednosnim pitanjima.\nVolfgang Šisel za učešće Austrije u međunarodnim trupama na Kosovu Cilj NATO:\nRazoružanje obe strane\nBEČ (FoNet) - Ministar inostranih poslova Austrije Volfgang Šisel založio se za učešće austrijskih vojnika u eventualnim mirovnim snagama za Kosovo i Metohiju. „Ukoliko se postigne političko rešenje, biće hitno potrebno masovno prisustvo NATO u kriznom regionu", objasnio je Šisel preksinoć u drugom dnevniku austrijske državne televizije. On je istakao da bi cilj tih trupa morao biti razoružanje obe strane, kao srpskih specijalnih jedinica, tako i albanske, takozvane Oslobodilačke vojske Kosova. Šisel je rekao da bi za vazdušne udare NATO, ako se ne postigne mirno, političko rešenje, bilo poželjno usvajanje rezolucije u Savetu bezbednosti UN.\n„Ne vidim da će u narednih nekoliko dana biti značajnih pomaka. Srbi će u najmanju ruku želeti da ovo (postizanje sporazuma) odlažu do poslednjeg časa", izjavio je jedan evropski diplomata blizak razgovorima u dvorcu Rambuje. Prema diplomatskim procenama, ukoliko bude ozbiljne pogodbe, trebalo bi je očekivati neposredno uoči isteka roka koji je za postizanje dogovora postavila Kontakt grupa.\nDiplomate ocenjuju da se predsednik SRJ Slobodan Milošević suočava sa ključnim odlukama, odnosno da li da sada popusti, suoči se sa vazdušnim udarima i popusti nakon toga ili ostane čvrst i pokuša da igra na mogućnost da će međunarodni raskoli paralisati Kontakt grupu.\nPrema istim izvorima, kosovski Albanci koji bi, kako se navodi, mnogo dobili ovim mirovnim planom i mnogo izgubili ukoliko bi ga odbacili, popustljiviji su i na predloge Kontakt grupe su podneli pismene odgovore, dok je srpska strana jedva verbalno odgovorila na njih. Zapadni zvaničnici su naglasili da ključni detalji sprovođenja plana, uključujući vojne i policijske aranžmane i mirovne snage, u suštini predstavljaju ponudu tipa „uzmi ili ostavi".


Krkobabić: Od pola hektara maline pristojan život - Radio Sto Plus\nKrkobabić: Od pola hektara maline pristojan život\nRejonizacija - mapa rejona Srbije i adekvatno smešteno voćarstvo i vinogradarstvo predstavlja razvojnu šansu Srbije uz nezaobilazno udruživanje, transfer znanja i novih tehnologija, kao i ozbiljna državna ulaganja, izjavio je danas ministar za brigu o selu Milan Krkobabić.\n„Mali i usitnjen posed, prilagodjen tamo gde je moguće voćarstvu i vinogradarstvu, može i mora da bude daleko produktivniji. Od samo pola hektara odredjene sorte maline, jedna četvoročlana porodica može solidno da živi“, rekao je Krkobabić otvarajući XVI Medjunarodni kongres voćara i vinogradara.\nTaj skup, koji se u organizaciji Poljoprivrednog fakulteta u Novom Sadu i Naučnog voćarskog društva Srbije održava u Vrdniku, je najznačajniji naučni skup u oblasti voćarstva i vinogradarstva u Srbiji, a organizuje se svake četvrte godine i okuplja eminentne svetske stručnjake predmetnih oblasti.\nNa otvaranju kongresa govorili su dekan Poljoprivrednog fakulteta u Novom Sadu Nedeljko Tica, državni sekretar u Ministarstvu poljoprivrede Velimir Stanojević i pomoćnik pokrajinskog sekretara za poljoprivredu Mladen Petreš kao i profesor Dragoslav Ivanišević.\nProfesor Zoran Keserović je ukazao da četvoročlana porodica koja u plasteničkim uslovima na pola hektara gaji dvorodnu sortu maline „ersandira“ ili na jednom hektaru borovnicu sorte „juk“, može pristojno da živi.\nNa skupu je rečeno da su voćari u Srbiji pokazali razvijenu svest o potrebi udruživanja.\nIstaknuto je da je program finansijske pomoći zadrugama i podsticanja udruživanja koji je od 2017. godine sprovodio, po ideji ministra Krkobabića, a u saradnji sa Akademijskim odborom za selo SANU, Kabinet ministra za regionalni razvoj a sada Ministarstvo za brigu o selu, dao je u oblasti voćarstva možda svoje najbolje rezultate.\nOd ukupno 207 pomognutih zadruga (od 2017. do 2021. godine), trećina je, odnosno 69, voćarskih.\nOd četiri složene zadruge koje su dobile sredstva dve su voćarske i jedna je voćarsko-povrtarska.\nProgram finansijskih podsticaja za zadruge Ministarstvo za brigu o selu biće nastavljen i tokom 2022. godine.


KS BiH zbog duga morao iseliti iz kancelarija u Ćemaluši - Klix.ba\nKS BiH zbog duga morao iseliti iz kancelarija u Ćemaluši\n3.12.2011. u 11:29\nHarun Mahmutović sa selektorom Sabitom Hadžićem\nKošarkaški savez BiH u četvrtak je iselio iz prostorija u sarajevskoj ulici Ćemaluša zbog neizmirene kirije prema vlasniku Energoinvestu, potvrdio je za Sarajevo-x.com generalni sekretar KS BiH Harun Mahmutović.\n"Mi dugujemo kiriju za ovu godinu, jer smo u teškoj situaciji i ovisimo od države, a vidite kakva je situacija s formiranjem Vijeća ministara. Ljudi iz Energoinvesta, koji je državna firma, nisu nažalost imali razumijevanja za našu situaciju te su nam dali nalog za iseljenje i ne daju nam da iznesemo stvari dok ne izmirimo dug", kaže Mahmutović.\nDodaje kako je slična situacija u svim savezima u našoj zemlji te ocjenjuje kako je to tužno.\n"Svi hoće da imamo reprezentaciju, a onda nam se dešavaju ovakve stvari. Država se mogla pobrinuti da nam osigura prostor koji nećemo morati plaćati, ili nam dati zemljište na kojem bismo novcem iz Evropske unije napravili vlastitu zgradu. Ovako smo došli u situaciju da moramo smanjivati troškove i snalaziti se kako znamo i umijemo", ističe naš sagovornik te dodaje kako su već pronašli jeftiniji prostor u ulici Branilaca Sarajeva.\nMahmutović je na kraju rekao i kako će KS BiH pokušati s ljudima iz Energoinvesta dogovoriti reprogramiranje duga. "Situacija je sad svugdje teška, ali bit će bolje. Samo je nekad potrebno malo više razumijevanja", zaključio je on.


Zajednica Opština Crne Gore » Blog Archive » Održana konferencija „Prevencija korupcije na lokalnom nivou“\nPredsjednik Opštine Bijelo Polje Petar Smolović, otvarajući konferenciju, istakao je da su opštine prepoznate kao veoma važni akteri u procesu implementacije aktivnosti u borbi protiv korupcije koje su utvrđene nacionalnom Strategijom za borbu protiv korupcije i da je opština Bijelo Polje dobar primjer u sprovođenju obaveza koje su utvrđene Akcionim planom za borbu protiv korupcije na lokalnom nivou.\nIspred Zajednice opština Crne Gore na konferenciji je govorio Generalni sekretar Refik Bojadžić, koji je tom prilikom istakao, da su transpartnost rada organa lokalne uprave i javnih službi i uključivanje građana u proces odlučivanja u lokalnoj zajednici ključni preduslovi za stvaranje pozitivne atmosfere i izgradnju povjerenja građana u rad organa i službi i pouzdana brana od pojave korupcije i koruptivnog ponašanja u društvu.\nTakođe je naglasio da je Crna Gora ustanovila dobar zakonodavni okvir u dijelu transparentnosti organa i javnih službi i da je uspostavljen dobar normativni okvir za učešće građana, predstavnika nevladinih organizacija i drugih zainteresovanih grupa kroz pet modela akata kojima se uređuje ova oblast koji je pripremila Zajednica opština, u saradnji sa NVO sektorom i uz podršku OEBS-a, kao pomoć opštinama da pripreme i donesu svoje akte. Istakavši da su sve opštine uglavnom donijele ove akte i sve opštine su dobro razradile mehanizme kako građanin može da utiče na odluke koje se donose na lokalnom nivou a važne su za njegov svakodnevni život i rad, naglasio je potrebu afirmisanja ovih mehanizama i njihovo veće korišćenje u praksi.\nPored Predsjednika Opštine Bijelo Polje i Generalnog sekretara Zajednice opština na Konferenciji je govorio predstavnik Ministarstva javne uprave Senad Crnovršanin i predstavnik Centra bezbjednosti Milanko Caković.\nPredstavnici opština, odbornici i predstavnici NVO sa sjevera Crne Gore, aktivno su učestvovali kroz diskusiju, postavljajući pitanja na koja su dobili potrebne odgovore.\nModeratori Konferencije su bili Almer Mekić, predsjednik NVO „Euromost” i Sanela Bajrović, programski menadžer u ovoj nevladinoj organizaciji.


RTS :: Pčelari se udružili i postigli rekordan izvoz i cenu meda\nEkonomija Pčelari se udružili i postigli rekordan izvoz i cenu meda\nnedelja, 28. feb 2021, 13:01 -> 15:49\nPremijerka Ana Brnabić obišla je pogon za prikupljanje i plasman meda "Naš med" u Rači i pozvala sve poljoprivredne proizvođače da se na sličan način udruže kao pčelari, koji su tako uspeli da lane ostvare rekordan izvoz meda od 15 miliona dolara i povećaju otkupnu cenu za 56 odsto bagremovog i čak za 241 odsto šumskog meda.\n"Za samo osam meseci oni su već preko svog pogona ''Naš med'', za prikupljanje, pakovanje i plasman meda, uspeli bez posrednika da otvore najzahtevnije tržište EU. Ova burad idu za Italiju u utorak, kao drugi kontigent, a onda ide i treći i čtvrti. To je neverovatan uspeh", naglasila je Brnabićeva.\nPčelarima avansno 90 odsto bez posrednika\n"Drago mi je da ćemo 2020. pamtiti ne samo po kovidu već i po istorijskom rekordu vednosti izvoza meda", naglasila je Brnabićeva.\nIstakla je da to treba da znaju svi naši seljaci - šta je moguće uraditi kada se udružite i imate jasan plan i viziju.\n"Mladi poljoprivrednici mogu da dobiju oko 15.000 evra pomoći"\nNajavila je da će vlada insistirati na digitalizaciji poljoprivrede i da će Srbija imati i evropski centar izvrsnosti u digitalnoj poljoprivredi u Novom Sadu, kao i da očekuje da u narednih nekoliko nedelja polaganje kamena temeljca za "Biosens institut" kao evropski centar izvrsnosti digitalne poljoprivrede.\n"Poslednje tri godine smo imali sve bolje rezultate u poljoprivredi i svaka je bila bolja od desetogodišnjeg proseka. Ja ću s Nedimovićem (ministrom poljoprivrede) obići verovatno naredne nedelje radarski centar Bukulja za protivgradnu zaštitu, i tu smo završili kompletnu automatsku protivgradnu zaštitu. Modernizujemo dalje našu poljopirviredu", rekla je premijerka.\nPredsednik Saveza pčelarskih organizacija Srbije Rodoljub Živadinović je zahvalio Ani Brnabić na velikoj podršci i istakao da je projekat "Naš med" uspeo, kao i da je za osam meseci otkupljeno već 90 tona meda.\nŽivadinović je istakao da je veoma važno što je počeo sa tržišta da se povlači falsifikovan med, koji, kako je istakao "nije video pčelu".\n"I u nekim vrtićima je utvrđeno da je bilo neispravnog meda. Evo danas, bagremov med iz prvog šlepra koji je otišao za Italiju plaća se pčelaru skoro 800 dinara, a med koji je ušao u vrtiće je išao za 270 dinara plus pdv", naveo je on.\nIstakao je da je glavni cilj da se med, umesto u buradima, izvozi u teglama.\n"To je jako važno i zato nam je potrebno uvođenje sertifikata na čemu trenutno radimo i u narednom periodu ćemo to izvesti, da možemo da plasiramo u čitav svet i nadam se da ćemo uspeti da naš med vrhunsog kvaliteta nađe put do krajnjih potrošača, u evropskim zemljama pre svega, a jedan od krajnjih ciljeva su i arapske zemlje, gde se itekako cene kvalitet meda", naglašava Živadinović.\n15° C 14° C 16° C 16° C 15° C 1° C


LGBT organizacije podržale izbor Ane Brnabić – GayEcho\nUdruženje građana “Egal” pozdravlja imenovanje Ane Brnabić za mandatarku Vlade Srbije kao potencijalno značajan korak u poboljšanju položaja žena i LGBT zajednice u našoj državi.\nOva politička odluka predsednika Republike Srbije Aleksandra Vučića pokazuje da je Srbija nepovratno zauzela reformski kurs koji može doneti boljitak svima.\nOčekivanja svih građanki i građana Srbije su velika kada je u pitanju poboljšanje materijalnog položaja, kao i rešavanje velikog broja socijalnih pitanja.\nLGBT zajednica u Srbiji od buduće premijerke Srbije očekuje da jedno od vrlo bitnih pitanja na njenoj agendi bude odlučna borba protiv nasilja, koje je problem čitavog društva.\nZato što je žena očekivano je da razume da će morati sistematski da radi na suzbijanju nasilja u porodici, koje se često završava ubistvima.\nVršnjačko nasilje je jedan od hroničnih problema kome se mora stati na put.\nSvedoci smo brojnih slučajeva nasilja na ulici, u sportskim objektima, mestima izlazaka i drugim javnim prostorima, čije žrtve potiču iz sivh slojeva stanovništva i rešavanje ovog problema bi sigurno poboljšalo kvalitet života svih nas.\nU borbi protiv ovog problema očekujemo da se naša Vlada, pod vođstvom Ane Brnabić, ne bavi samo posledicama i kažnjavanjem počinilaca, već i otklanjanjem uzroka, kao i uspostavljanjem čitavog sistema za njegovim otklanjanjem.\nTakođe, registrovani su brojni slučajevi diskriminacije svih manjinskih i ranjivih grupa. Žene imaju manje plate od svojih muških kolega, mnogi ne mogu da dobiju posao zbog svojih godina, bilo da su “premladi” ili “prestari”, prisutna je diskriminacija građanki i građana Srbije zbog nacionalne pripadnosti, vere, rase, invaliditeta, seksualne orijentacije i mnogih drugih svojstava.\nSrbija je donela zakone, strateške dokumente i akcione planove za suzbijanje diskriminacije i nepohodno je njihovo efikasnije i odlučnije sprovođenje.\nČITAJTE: Sara Polson otvoreno o vezi sa Holand Tejlor\n“Egal” podseća i da se Ana Brnabić u nekoliko prilika ograđivala od svoje LGBT zajednice. U potpunosti je razumljivo da je ona bila ministarka i biće premijerka svih građanki i građana Srbije, kao i činjenica da je većina njih heteroseksualno i da mnogi od njih imaju problem sa homofobijom. Razumljivo je i da su LGBT osobe u Srbiji manjina, pa ako neko želi da politički traje mora pre svega da vodi računa o tome šta misli većina.\nKakav je smisao prećutkivanja seksualnog identiteta Ane Brnabić? U koju god državu bude putovala kao premijerka, biće najavljivana u javnosti kao gej premijerka, kao premijerka lezbejka, jedina na Balkanu.\nTakođe, heteroseksualna većina u Srbiji će kada vidi da se Ana Brnabić eventualno ograđuje od svoje zajednice, reagovati sa jasnim stavom: “Ako se tako lako odriče svojih, kako li će se tek lako odreći od nas?”\nDodatno se postavlja pitanje zašto bi nešto pozitivno za ceo demokratski svet, čiji je Srbija deo, trebalo da predstavlja problem u Srbiji.\nVlada Srbije je donela nekoliko dokumenata kojima se predviđa da će do kraja 2018. godine rešiti problem dokumenata trans* osoba, kao i doneti zakon kojim se reguliše status istopolnih zajednica. Ana Brnabić sigurno zna koje obaveze je čekaju. Očekivano je da razume da za poboljšanje položaja LGBT zajednice u Srbiji nije dovoljno njeno imenovanje, već da moraju da se preduzmu mere za ostvarivanje tih već postavljenih ciljeva i “Egal” se nada uspešnoj saradnji na njihovom dostizanju.\n« Bura u SNS-u: Vučić ubeđuje poslanike da glasaju za Anu Brnabić\nMediji iz regiona i sveta o srpskoj premijerki »


Istraga o ubistvu Ivanovića: Prvi rezultati u ponedeljak - 19.01.2018, Sputnik Srbija\nIstraga o ubistvu Ivanovića: Prvi rezultati u ponedeljak\nTužilac Šućri Sulja, koji u Kosovskoj Mitrovici vodi istragu o ubistvu Olivera Ivanovića, najavio je da će u ponedeljak biti objavljeni prvi rezultati istrage... 19.01.2018, Sputnik Srbija\n16:47 19.01.2018 (Osveženo: 17:07 19.01.2018)\n© REUTERS / Brankica RistićKosovska policija na mestu gde je ubijen Oliver Ivanović u Kosovskoj Mitrovici.\n© REUTERS / Brankica Ristić\nTužilac Šućri Sulja, koji u Kosovskoj Mitrovici vodi istragu o ubistvu Olivera Ivanovića, najavio je da će u ponedeljak biti objavljeni prvi rezultati istrage, uključujući snimke sigurnosnih kamera, detalje o zapaljenom automobilu i forenzičke dokaze, javljaju mediji u Prištini.\n„Intenzivno radimo na istrazi o ubistvu Olivera Ivanovića. Očekujemo da će rezultati istrage u vezi sa snimcima sigurnosnih kamera, pregledom vozila i forenzičkim izveštajem biti objavljeni u ponedeljak“, rekao je Sulja.\nSulja je naveo i da će u izveštaj biti uključene i izjave svedoka.\nLider Građanske inicijative SDP Oliver Ivanović ubijen je u utorak ispred sedišta svoje stranke u severnom delu Kosovske Mitrovice.\n19 Januar 2018, 11:30\nIvanović je pogođen sa šest metaka, a policija je tokom istrage pronašla zapaljeni automobil „opel astra“, koji su, navodno, koristili napadači.\nMinistar unutrašnjih poslova Nebojša Stefanović je rekao da nema iskrene želje prištinskih vlasti da se na slučaju o Ivanovićevom ubistvu radi najprofesionalnije moguće i istakao da je potpuno nelogično odbijanje Prištine da organi iz Srbije pomognu u istrazi.


Održan trening mreVUK mreže u Mostaru – ACED\nU okviru projekta ,,Promocija pomirenja kroz jačanje mreže savjeta učenika” koji finansira Američka ambasada, održan je trodnevni trening za predstavnike mreže vijeća učenika\nHercegovačko – neretvanske županije/kantona i Zapadnohercegovačke županije. Trening je održan u periodu od 7. do 9. oktobra u Mostaru.\nTom prilikom izabrano je novo rukovodstvo ovih mreža, a razvijen je i plan aktivnosti u tekućoj školskoj godini.\nPredstavnici mreVUK-a navedenih kantona su razgovarali i o nedavno održanim lokalnim izborima u BiH i pismima namjere koja su upućena predstavnicima političkih partija.\nOve godine, pravo glasa na lokalnim izborima je imalo preko 80 000 srednjoškolaca u BiH, i s tim u vezi, mreSVUBIH je nastojao svojim aktivnostima da skrene pažnju političkih partija na položaj i probleme srednjoškolske populacije.


KONOV KOEFICIJENT ULIVA STRAH: Danas je bilo manje novoobolelih, ali jedna brojka pokazuje ozbiljnost situacije | Novosti.RS\nBroj novoobolelih od korona virusa u Srbiji poslednjih dana je trocifren, Beograd je označen kao glavno žarište, a nadležni upozoravaju na poštovanje epidemioloških mera i pojačanu kontrolu kako ne bi došlo do dramatičnijeg pogoršanja situacije.\nPrema poslednjim podacima, za 24 sata u Srbiji je na korona virus testirano 4.976 osoba, njih 168 bilo je pozitivno. Ako uporedimo poslednje podatke broja testiranih i zaraženih dobićemo Konov koeficijent od 3,38 odsto! A samo desetak dan ranije, tačnije 29. septembra bilo je tek 0,88, veoma blizu čarobne granice od 0,5% koja se označava kao idealna.\nJeste da smo 5. oktobra imali manji broj zaraženih (51), ali je i manje ljudi testirano, te zato i Konov koeficijent nije najmanji za ovaj datum. Treba uzeti u obzir i da je 5. oktobar bio ponedeljak, a praksa je da se za vikend za testiranje javlja manji broj ljudi.\nBroj zaraženih je i proteklih dana u porastu, a Konov koeficijent je sada dostigao vrednost preko 2%, što uopšte nije dobro, a na tu cifru je ranije i upozoravao dr Predrag Kon.\nInače, današnjih, 3,38 odsto najveći je broj još od 13. septembra kada je iznosio 3,5%, odnosno drugi najviši u poslednja dva meseca.\nKako sada stvari stoje, daleko smo od željenih 0,5 odsto, a toj cifri ne ide u prilog najava, članova Kriznog štaba za borbu protiv kovida-19, koji upozoravaju da nam sledi jesenji pik čiji bi udar mogao da se oseti već za sedam do deset dana.\nBeograd virus korona epidemija korona virusa Konov koeficijent epidemija u Srbiji korona virus


Turističke destinacije bogate istorijom civilizacije - WANNABE MAGAZINE\nTurističke destinacije bogate istorijom civilizacije\nAko ne volite da putujete samo da biste ležali na nekoj poznatoj plaži (možete se sunčati i u svom dvorištu ili na bazenu), već vas pre svega zanimaju kulturne i istorijske znamenitosti, turistički vodič predlaže svetske destinacije bogate spomenicima istorije civilizacije. Ovo je samo nekoliko gradova sa tog spiska:\nNekadašnji glavni grad carstva Inka smešten je Andima na nadmorskoj visini od 3416 metara. Poreklo grada nije sasvim utvrđeno, ali je poznato da je grad izgrađen prema svojevrsnom urbanističkom planu, kao ekonomski, administrativni i obrazovni centar u kome se proučavala astronomija i matematika. Domaćinstva su plaćala porez, koji je uprava grada koristila za izgradnju infrastrukture i pružanje utočišta u nesigurnim vremenima.\nAleksandrijska biblioteka svetski je simbol kulture i intelektualnog dostignuća civilizacije, iako je izgorela u požaru nakon Cezarovog osvajačkog pohoda. Pre nego što ju je otkrio Aleksandar Veliki, 331. godine pre nove ere, Aleksandrija je zbog svog geografskog položaja bila velika i važna luka. Vekovima kasnije u Napoleonovim vojnim pohodima, Aleksandrija je bila strateški važna tačka, takođe zbog geografskog položaja.


Obeležavanje Dana vojnih veterana • Poportal\n04/12/2018 03/12/2018 P.Radovanović0\nMinistarstvo odbrane i Vojska Srbije, u utorak, 4. decembra 2018. godine, nizom događaja obeležavaju Dan vojnih veterana.\nZa Dan vojnih veterana određen je 4. decembar kada je 1912. godine potpisano primirje u Prvom balkanskom ratu između saveznika Srbije, Crne Gore i Bugarske sa jedne i Otomanske carevine (Turske), kao poražene, sa druge strane. Tada je oko 400.000 boraca Vojske Kraljevine Srbije postalo „stari ratnik“ (savremeni termin veteran).\nBrigu o veteranima preuzelo je Ministarstvo Vojno, u okviru Vlade Kraljevine Srbije. Dodelom imanja u južnom delu Srbije, država i Vlada pokazali su kako se može odati priznanje za učešće u odbrani zemlje i iskazati briga o vojnim veteranima.\nPovodom Dana vojnih veterana u svim organizacionim jedinicama Ministarstva odbrane i Vojske Srbije organizuju se svečani skupovi i uručuju nagrade i priznanja najzaslužnijim pripadnicima.\nČestitka ministra odbrane povodom Dana vojnih veterana\nSvim vojnim veteranima upućujem srdačne čestitke povodom 4.decembra – Dana vojnih veterana.\nNastavljajući tradiciju starih ratnika Vojske Kraljevine Srbije, na današnji dan proslavljamo jedan od najvećih vojnih praznika –Dan vojnih veterana prisećajući se jedne od najvećih prekretnica u novijoj srpskoj istoriji – potpisivanja primirja u Prvom balkanskom ratu.\nOdređivanjem ovog vojnog praznika imamo duboku usađenu potrebu da spasimo od zaborava sve one koji su učinili dela za pamćenje kroz kulturu sećanja o postojanosti srpskog naroda u proteklim ratovima i za naš narod teškim vremenima.\nČestitam vam praznik, u nadi da ćemo poučeni vašim velikim delima u budućnosti dobijati nove bitke na polju ekonomije, diplomatije, nauke i kulture, u želji da se nikada ne ponove stradanja našeg naroda i vojske u borbenim dejstvima i uz obećanje da će Ministarstvo odbrane i Vojska Srbije, kao jedan od činilaca sistema odbrane, doprineti očuvanju mira kako u zemlji i regionu tako i šire.


Data Privacy Manager uvršten je u Forrester Wave™ izvještaj! – Poslovna inteligencija\nForrester Wave™ istražio je, analizirao i ocijenio 15 najznačajnijih softvera za upravljanje privatnošću podataka koji su morali zadovoljiti 26 kriterija.\nIzvještaj pokazuje kako svaki pojedini softver pomaže stručnjacima u području sigurnosti i rizika te u području privatnosti.\nForrester je neovisna američka tvrtka za istraživanje tržišta koja pruža savjete o postojećem i potencijalnom utjecaju tehnologije na javnost, a globalnim liderima u poslovanju i tehnologiji pruža pragmatične i napredne savjete.\nO Data Privacy Manageru\nData Privacy Manager je rješenje za cjelovito upravljanje zaštitom privatnosti koji pomaže tvrtkama riješiti stvarne izazove s kojima se susreću prilikom usklađivanja sa zakonima o zaštiti podataka.\nRješenje je razvijeno kako bi obuhvatilo različite aspekte regulativa o privatnosti i sigurnosti podataka te pružilo jedinstven i potpun pregled životnog ciklusa osobnih podataka korisnika.


Ministarka Damjanović na radnom doručku sa ambasadorima\nDatum objave 11.06.2019 14:06 | Autor Ministarstvo nauke | Izvor: Ministarstvo nauke\nMinistarka nauke, dr Sanja Damjanović, danas je u Vili Gorica predstavila trenutni status regionalnog projekta uspostavljanja Međunarodnog instituta za održive tehnologije na prostoru Jugoistočne Evrope (SEEIIST), kao i predstojeće korake koji su ključni za dalji razvoj projekta. Radnom doručku su prisustvovali ambasadori i njihovi predstavnici potencijalnih potpisnica Memoranduma o okviru saradnje za SEEIIST i iz država članica Berlinskog procesa.\nMinistarka Damjanović upoznala je ambasadore da projekat sada ulazi u sljedeću fazu realizacije, tzv. Fazu izrade Studije dizajna (‘Design Study Phase’), zahvaljujući prvoj finansijskoj podršci od strane Direktorata za istraživanja i inovacije Evropske komisije (DG RTD). Takođe, ukazala je da, kada je u pitanju naučno-tehnički aspekt, SEEIIST Projekat je u sigurnim rukama, jer su renomirane međunarodne institucije, CERN u Ženevi (https://home.cern) i GSI-FAIR u Darmštadtu (https://fair-center.eu), dali jaku podršku tako što su ponudili da se upravo ova važna faza projekta realizuje u ovim institucijama, a do određivanja lokacije. Međutim, da li će SEEIIST Projekat, koji će biti i tehnološki napredniji u odnosu na postojeće mašine u svijetu, biti uspostavljen u ovom regionu zavisi isključivo od političke posvećenosti i podrške Regiona, ali i podrške Evropske komisije, kao i generalno država članica EU.\nU tom smislu, Upravni odbor SEEIIST projekta pripremio je Nacrt Memoranduma o okviru saradnje, koji je uz učešće predstavnika ministarstava vanjskih poslova harmonizovan na Radnom sastanku održanom početkom marta 2019. godine u Podgorici. Prijedlog je da se navadeni Memorandum potpiše na nivou premijera, a postoji inicijativa da potpisivanje bude upriličeno tokom Samita Berlinskog procesa, koji će biti održan 4-5 jula 2019. godine u Poznanju, Poljskoj.\nDamjanović je iskoristila priliku da sve prisutne pozove da prisustvuju SEEIIST događaju na visokom nivou, povodom početka Faze Studije dizajna. SEEIIST Upravni odbor se usaglasio da ovaj dogadja bude organizovan 18. septembra 2019. godine u Crnoj Gori. Događaj će svojim prisustvom uveličati i Evropski komesar za nauku i inovacije, g-din Karlos Moedas. Detaljnije informacije o ovom dogadjaju dostipne su na sljedećoj veb starnici: https://indico.cern.ch/event/807172


ENOVIA vam omogućava da planirate sopstvenu definiciju uspeha. ENOVIA otvara novu paletu mogućnosti za uspešno isporučivanje transformacionih proizvoda i poslovnih inovacija koje stvaraju fantastična iskustva za vaše kupce.\nENOVIA R2019x nudi klijentima svih veličina ubedljive razloge za usvajanje platforme 3DEXPERIENCE kompanije Dassault Systemes’.\nPLM kolaborativni servisi pružaju neposredan pristup 3DEXPERIENCE platformi. CATIA V5 pruža projektantima pristup 3DEXPERIENCE aplikacijama iz sopstvenog CAD okruženja. Brzo otkrijte, shvatite i rešavajte probleme sa bilo kojeg mesta u bilo kom trenutku pomoću novih aplikacija za izdavanje 3D pregleda i upravljanje problemima [Issue 3D review and Issue Management]. Značajno umanjite složenost i vreme razvoja proizvoda koristeći jedinstvenu, zajedničku, definiciju proizvoda zasnovanu na modelima uz pomoć inženjerskog rešenja za puštanje proizvoda u promet [Product Relase Engineer]. Uloga softverskog inženjera [Software Engineer] izlaže osnovni softversku intelektualnu svojinu definiciji konfigurisanog proizvoda kako bi se maksimalno uvećala koordinacija i saradnja između funkcionalnih timova. Intuitivna i jednostavna za upotrebu, ova uloga optimizuje ključne prekretnice kako bi se osiguralo uspešno planiranje, puštanje u promet i isporuka. Organizator projekata [Project Planner] koristi moćnu platformu 3DEXPERIENCE zasnovanu na znanju radi planiranja aktivnosti između pojedinaca i timova za pokretanje inovacija na zajednički i kolaborativni način.\nPortfolio 3DEXPERIENCE paketa ENOVIA ima preko 50 uloga kroz inteligentno planiranje poslovanja i modelovanja, inteligentne konfiguracije proizvoda i mogućnosti upravljanja kvalitetom i usklađenošću.


Otvoreno pismo Sonji Biserko povodom zabrane knjige o Srebrenici | Istina i pomirenje na ex-YU prostorima\nPočetna strana > Debate > Istina i pomirenje na ex-YU prostorima > Otvoreno pismo Sonji Biserko povodom zabrane knjige o Srebrenici\nNadam se da pratite medije i da ste u toku sa skandalom koji je izbio u Bosni i Hercegovini povodom zabrane naše knjige Srebrenica: falsifikovanje istine. Da vas ipak podsetim u vezi sa ovim pitanjem.\nKnjiga Srebrenica: falsifikovanje istorije je zbornik kritičkih eseja povodom „Masakra u Srebrenici“, studije američkog profesora Edvarda Hermana i grupe stranih autora. Srebrenica: falsifikovanje istorije sastoji se iz eseja deset stranih i domaćih autora koji kritički i dokumentovano razmatraju događaje u Srebrenici u julu 1995. godine. Naša nevladina organizacija, Istorijski projekat Srebrenica, izdala je tu knjigu u saradnji sa beogradskim nedeljnikom „Pečat“. Svi čitaoci „Pečata“ trebalo je da je dobiju na poklon sa brojem 223 „Pečata“, koji je izišao u petak, 29. juna 2012. godine.\nAko ove nedelje niste kupili „Pečat“ knjigu možete pročitati i kritički oceniti na našoj internet prezentaciji, www.srebrenica-project.com. \nČitaoci „Pečata“ u Bosni i Hercegovini očekivali su poklon-knjigu zato što je ona bila najavljena u dva prethodna broja. Međutim, kada je u petak, 29. juna „Pečat“ osvanuo na kioscima u BiH, knjige nije bilo. Redakcija „Pečata“ je izvršila proveru i otkrila je da je ulazak knjige bio zabranjen na zahtev iz Federacije Bosne i Hercegovine.\nKnjiga Srebrenica: falsifikovanje istorije je legalno štivo naučnog karaktera koje ne krši nijedan zakonski propis na nivou Bosne i Hercegovine, a pogotovo ne na evropskom nivou. Zabrana ili postavljanje bilo kakve prepreke čitaocima da po svom slobodnom izboru nabave i pročitaju knjigu Srebrenica: falsifikovanje istorije predstavlja grubo kršenje relevantnih odredaba Ustava BiH (član 2, stav 3, paragrafi g i h) gde se jemče slobode savesti i štampe. Zabrana takođe krši i Evropsku povelju o osnovnim pravima, specifično član 10. koji se odnosi na slobodu misli, i član 11. koji štiti slobodu sredstava javnog informisanja. U stavu 1. člana 11. garantuje se sloboda izražavanja, a u stavu 2. izričito su zaštićeni „sloboda i pluralizam medija“, što je ovim bespravnim aktom iz Federacije Bosne i Hercegovine najgrublje prekršeno.\nČitajući odeljak „O nama“ na vašoj internet prezentaciji, gospođa Biserko, primećujem da se ovo pitanje savršeno uklapa u misiju i radni program vaše organizacije. Tamo, u stavu 5, stoji:\n„Program je prevashodno usmeren na doslednu implementaciju glavnih međunarodnih i evropskih konvencija za zaštitu osnovnih ljudskih prava...“ Prava koja se u produžetku navode jesu važna, ali mislim da ćete se složiti samnom da su prava na slobodu mišljenja i slobodu javne reči važna u podjednakoj meri.\nAli čak ako se privatno sa time i ne bi složili, u svojstvu predsednice Helsinškog odbora Srbije vi nemate izbora (bar javno i deklarativno) i vi ste prinuđeni da to prihvatite. U članu VIII. (2) Helsinškog ugovora od 1975. godine, dakle dokumenta odakle vaš Odbor crpi sav svoj legitimitet, piše:\n„[Ugovorne strane] … posvećene su cilju da se obezbedi slobodnije i šire rasparčavanje informacija svake vrste, da se podstakne saradnja u oblasti informacija i razmene informacija sa drugim zemljama...“\nDalje, u odeljku II, koji se odnosi na „štampane informacije“, zemlje-potpisnice Helsinškog ugovora ističu za cilj „neometano rasparčavanje, na svojoj teritoriji, novina i štampanih izdanja, povremenih i redovnih, iz drugih zemalja-učesnica“.\nDa vas podsetim, ako treba, da je i Bosna i Hercegovina kao država obavezna da poštuje odredbe Helsinškog ugovora. Njen Helsinški odbor, sličan vašem, pridružen je Međunarodnoj Helsinki federaciji još od 1996. godine.\nKakav je vaš stav u vezi sa zabranom rasparčavanja na teritoriji Bosne i Hercegovine naše knjige Srebrenica: falsifikovanje istorije? Sa svakim danom koji prolazi, gospođo Biserko, javno ispoljavanje vašeg stava i stava vaše organizacije povodom zabrane knjige Srebrenica: falsifikovanje istorije očekuje se sa sve većim nestrpljenjem. Ako zabrana knjige u susednoj državi, čija vas je kosmopolitska prestonica nedavno proglasila za „počasnu građanku“, ne privlači vašu pažnju i ako vas to ne ispunjava pravedničkom revnošću da se angažujete na realizaciji opisa posla „Helsinškog odbora za ljudska prava u Srbiji,“ čija ste predsednica, onda zaista ne znam kome drugom da se obratim.\nNadam se da mi nećete predložiti da se, umesto vama, po ovom pitanju obratim članici vašeg Saveta, drugarici Latinki Perović. S obzirom na to da je poslednja intervencija drugarice Perović po sličnom pitanju, 1972. godine, rezultirala zabranom knjige profesora Mihajla Đurića pa zatim njegovim utamničenjem, imam osećaj da mi ona ne bi izašla u susret.


"To je najbolja organizacija u Evropi, a nemamo ni veliki budžet" - BIGportal.ba\n“To je najbolja organizacija u Evropi, a nemamo ni veliki budžet”\nJuli 12, 2019 Juli 12, 2019 058\nLitvanski trener Šarunas Jasikevičus govorio je o potencijalnom odlasku u NBA ligu, kao i stanju u svom trenutnom klubu Žalgirisu. On je rekao i da “nije mogao da veruje” da se Nikola Mirotić vraća u Evropu. Šarasa su tražili NBA klubovi kao što su Toronto i Memfis, ali je on…\nLitvanski trener Šarunas Jasikevičus govorio je o potencijalnom odlasku u NBA ligu, kao i stanju u svom trenutnom klubu Žalgirisu.\nOn je rekao i da “nije mogao da veruje” da se Nikola Mirotić vraća u Evropu.\nŠarasa su tražili NBA klubovi kao što su Toronto i Memfis, ali je on odlučio da ostane u Kaunasu.\n“Imam opciju da napustim Žalgiris kada god budem hteo. Ali uvek govorim isto – veoma je teško odvojiti me od ovog kluba jer je ovo najbolja organizacija u Evropi. I to kažem znajući da nemamo veliki budžet”, rekao je Jasikevičus za “Mundo Deportivo”, pa dodatno pojasnio izjavu:\n“Igrači i treneri se tretiraju sa velikom dozom poštovanja. Podržavaju nas i dopuštaju nam da mirno radimo. Moram to da cenim kao mladi trener i jer vidimo šta se dešava sa ostalim trenerima u Evroligi… Pola njih promeni klub usred sezone”.\nLegendarni Litvanac bio je frapiran kada je čuo da se španski as Nikola Mirotić vraća u Evropu. Mirotić je potpisao višegodišnji ugovor sa Barselonom.\n“Nisam mogao da verujem u to. Izgledalo mi je čudno da se neko odrekne toliko količine novca u NBA, ali siguran sam da je imao svoje razloge. To je dobro za evropsku košarku, da igrači odluče da dođu ovde iako mogu da obezbede odlične ugovore u NBA. To je plus za Evropu”, istakao je Šaras.\nFoo Fighters predstavili novi fan sajt i objavili EP\nBudućnost jača za plej of\n“Teodosić ruši Đorđevićeve planove”; “Teodosić ide u Virtus”\nOvo su najveći dužnici u Srpskoj\nBeker i Mekinro: Agut opasan, ali Novak je kralj Vimbldona\nZ.K Juli 12, 2019\nGatuzo napustio San Siro: Moja priča sa Milanom nikad nije pitanje novca


Makedonija ulazi u istorijsku bitku koja je unapred rešena | Vestinet.rs\nPočetna TEMA DANA\tMakedonija ulazi u istorijsku bitku koja je unapred rešena\nPočela je završnica referendumske bitke u Makedoniji u kojoj će se građani, na koncu, 30. septembra izjašnjavati o pitanju: „Da li ste za članstvo u NATO i EU, uz prihvatanje sporazuma između Makedonije i Grčke“?\nHoće li će referendum uspeti ili ne, još je veliko pitanje, ali po rečima našeg sagovornika iz Skoplja, politikologa Aleksandra Daštevskog, Vladu u Makedoniji ništa neće zaustaviti da sprovede u delo sporazum o promeni imena koji je postignut sa Grcima.\n„Po ugovoru koji je sklopljen sa Grcima referendum nije obavezujući, tako da i ako ne uspe, oni mogu da kažu: konsultovali smo narod, videli smo šta oni misle i sada idemo na ustavne promene“, kaže naš sagovornik.\nPo njegovim rečima, vladajućoj većini u Parlamentu fali 12 poslanika opozicije da te ustavne promene podrže, a kako kaže, nije siguran da se prema nekim opozicionim poslanicima neće primeniti i neki oblik ucene, kako bi se ostvario željeni cilj.\nDakle, smatra on, građani se unapred izjašnjavaju o EU, a još se ne zna kada će i da li će ta tema realno doći na dnevni red.\nNaš sagovornik kaže da postoje pritisci sa Zapada na opoziciju da podrži referendum, ali da je i vlastima već sada jasno da neće imati dovoljnu izlaznost građana da bi sâm referendum i uspeo. To je, procenjuje Daštevski, jasno i Americi i ostalim zapadnim silama, koje na sve načine pokušavaju da obezbede polovinu plus jedan glas, da bi se referendum smatrao uspešnim.\nNemačka kancelarka Angela Merkel i makedonski premijer Zoran Zaev istakli su značaj predstojećeg referenduma, a kancelarka je potvrdila podršku Nemačke sporazumu Atine i Skoplja, kao i naporima Makedonije u pogledu jačanja evropske i evroatlantske perspektive zemlje, prenosi MIA.\nSergej Lavrov poručio Briselu: Naterajte Albance da promene politiku – VIDEO\nHoroskop do 25. septembra: Svi su pogođeni punim Mesecom u Ribama!


Data-centar kao cloud usluga | Coming Computer Engineering\nSavremeno poslovanje u turbulentnim ekonomskim uslovima zahteva uštede na mnogim poljima. Jedno od njih su i informacione tehnologije, gde koncept data-centar kao usluga predstavlja isplativo i veoma funkcionalno rešenje\nDa bi kompanija bila uspešna, mora neprekidno da se prilagođava turbulentnom tržištu, ali i da bude ispred njega. Moderne informacione tehnologije preduslov su za ovakvo poslovanje, ali one sa sobom nose i velike troškove. Zahvaljujući virtuelizaciji i pojavi računarskog oblaka, danas je moguće višestruko smanjiti te troškove, a da pri tome performanse sistema ne budu narušene. Jedan od načina za snižavanje ovih troškova jeste iznajmljivanje data‑centra.\nU Srbiji na hiljade firmi, fabrika i državnih institucija imaju sopstvene računske centre, projektovne prema maksimalnim potrebama, dok je njihova prosečna iskorišćenost niža od 10%. To znači da su investicije u kapacitete i do deset puta veće od potereba. Ideja iza data‑centra kao usluge jeste da se nepotrebne investicije izbegnu i da korisnik ove usluge plaća kapacitet koji realno koristi.\nData-centar kao cloud usluga predstavlja veliku uštedu\nDa bi izgradila ili proširila sopstveni data‑centar kompanija mora da investira veliku količinu novca. Jedan data‑centar, pored svih IT komponenti, mora da ima adekvatno uređenu serversku sobu, kadrove koji vode računa o ispravnosti sistema i veoma dobro razvijen sistem za bezbednost. Pored investicionih, tu su i operativni troškovi za održavanje i električnu energiju, a ne treba zanemariti ni to da bi u periodu od tri do pet godina svu opremu trebalo obnoviti. Sve ove troškove moguće je izbeći korišćenjem data‑centra kao usluge, čime se troškovi smanjuju od dva do čak osam puta.\nOva usluga omogućava korisniku da iznajmi potrebnu procesorsku snagu, memoriju i prostor za skladištenje podataka povezivanjem na data‑centar provajdera. Da bi mogao da koristi iznajmljene kapacitete, korisnik bi trebalo da ima adekvatnu internet konekciju i pristupne uređaje, koji mogu biti sopstveni ili iznajmljeni.\nKada su u pitanju usluge u računarskom oblaku, donosioci odluka su obično skeptični povodom bezbednosti njihovih podataka. Iako su uštede koje ovakav vid poslovanja pruža višestruke, strah za bezbednost podataka i činjenica da su oni negde van njihovih prostorija razlozi su za zadržavanje na tradicionalnom načinu poslovanja.\nOno što bi trebalo naglasiti jeste da su pružaoci ovih usluga kompanije koje su specijalizovane upravo za to i da su njihovi sistemi za zaštitu podataka na najvišem nivou. Dakle, u oblaku su podaci često bezbedniji nego u sopstvenom data‑centru.\nKome je data-centar, kao cloud usluga, namenjen?\nSa porastom kompanije rastu i kapaciteti koji su joj neophodni za uspešno poslovanje. Međutim, kompanija često nema mogućnosti da proširi sopstvene kapacitete – iz fizičkih, materijalnih ili bilo kojih drugih razloga. Data‑centar kao usluga omogućava iznajmljivanje nedostajućih kapaciteta čime je kompaniji omogućeno da svoje poslovanje nastavi neometano i bez dodatnih investicionih i operativnih troškova.\nTakođe, data‑centar kao usluga je i više nego pogodan za nova preduzeća, jer se tako izbegavaju početna ulaganja. S obzirom na nepredvidivo tržište, često je teško proceniti brzinu razvoja preduzeća i njegovih potreba, pa smo svedoci velikih investicija u IT koje se posle nekog vremena pokažu kao neisplative. Elastičnost infrastrukture, kao jedna od karakteristika ove usluge, pruža korisniku mogućnost vrlo jednostavnog prilagođavanja kapaciteta obimu poslovanja.\nSopstveni data‑centar nosi sa sobom velike investicione i operativne troškove, a ako uzmemo u obzir brzinu kojom se situacija na tržištu menja, ne možemo tvrditi da će se ovakva investicija isplatiti. Data‑centar u oblaku omogućava višestruke uštede, jer jedino što korisnik plaća jesu kapaciteti iskorišćeni na mesečnom nivou.


Predstavnici šest zemalja zapadnog Balkana potpisali su danas u Sofiji odluku o akcijskom planu za formiranje zajedničkog tržišta i deklaraciju o zelenoj agendi u ovom dijelu Evrope.\nU Sofiji je održan samit zemalja zapadnog Balkana u okviru Berlinskog procesa kojim ove godine predsjedavaju Bugarska i Sjeverna Makedonija. Čelnici balkanske šestorke potpisali su Deklaraciju za razvoj zajedničkog regionalnog tržišta od 2021. do 2024. godine. Potpisana je i zelena agenda za Zapadni Balkan, kojom se omogućava nesmetano kretanje primarnih proizvoda i spajanje sa evropskim […]\nZapadni Balkan ponovno je na dnevnom redu Evropskog parlamenta. Kako tumačiti izjavu predsjednice Evropske komisije? Farmaceutska industrija u borbi za sve unosnije tržište. Ima li na njemu mjesta za regionalne kompanije?


Na pitanje da li će biti povećane plate prosvetnim radnicima, Brnabić je rekla da vlada sada izračunava efekte povećanja plata u javnom sektoru i ukidanje privremenog smanjenja penzija, kao i da će u fokusu ponovo biti podizanje životnog standarda zaposlenih u zdravstvu, prosveti i bezbednosnim službama i posebno vojsci.\n- Platne razrede smo skoro završili u resorima i sada idemo u razgovore sa sindikatim. Mislim da ćemo do kraja godine uspeti da uđemo u skupštinu sa tim zakonom i da ćemo od 1. januara 2019. imati tu jako važnu reformu i uvesti platne razrede u upravu - kazala je Brnabić.\nOna je najavila da će do kraja godine vlada probati zajedno sa Ministarstvom državne uprave da reguliše i zabranu zapošljavanja.\n- Mislimo da ćemo zajedno sa budžetom u skupštinu ući i sa tim preglogom. Moj predlog tom ministarstvu je, videćemo koliko je to moguće, da sve lokalne samouprave koje su ispod maksiamalnog broja zaposlenih i imaju budžet za plate, ne treba da traže dodatno bilo kakva odborenja od vladine Komisije za zapošljavanje, kako bi mogle da popune svoje kapacitete - rekla je premijerka.\nŽaliti se na kvalitet obuće u Srbiji najčešće je jalov posao. Svaka treća reklamacija vezuje se za cipele i patike, a odgovor trgovaca u gotovo 70 odsto slučajeva je negativan. Nekada se u odbijanju pritužbi prodavci pozivaju na ovlašćene laboratorije, od kojih se nikako ne može očekivati pozitivan odgovor. Jer, upravo oni daju potvrde kvaliteta pri uvozu i ne mogu kasnije svoje potvrde i pobijati.\n"NE PAMTIMO DA JE BILO JEFTINIJE" Lidl je naterao konkurenciju da spusti cene i do 50 ODSTO\nMnogi su bili skeptični po pitanju uticaja Lidla na ostale trgovinske lance, odnosno "rušenja" cena konkurencije, ali to se, barem za početak, zaista obistinilo. Tako su se akcijske cene iz Lidla "preslikale" i na druge prodavnice širom Srbije.


USKORO: Objavljen konkurs za gradnju istočne tribine Gradskog stadiona u Podgorici – Volim Podgoricu\nPočetna/PG INFO/Aktuelno/USKORO: Objavljen konkurs za gradnju istočne tribine Gradskog stadiona u Podgorici\nUSKORO: Objavljen konkurs za gradnju istočne tribine Gradskog stadiona u Podgorici\nAndjela Send an email 28. Juna 2020.\nGlavni grad Podgorica objavio je konkurs za idejno arhitektonsko rješenje istočne tribine Gradskog stadiona u Podgorici, što predstavlja prvi korak ka kompletiranju izgradnje najvećeg stadiona u državi.\nKako su naveli iz Glavnog grada, cilj sprovođenja javnog konkursa je dobijanje kvalitetnog arhitektonskog rješenja nove istočne tribine Gradskog stadiona sa pratećim sadržajima, u svemu prema važećim UEFA i FIFA standardima.\nIzgradnja istočne tribine u okviru postojeće strukture stadiona nalaže rješenje koje će se, dodaju oni, adekvatno uklopiti u izgrađeni ambijent, ali i dodatno oplemeniti prostor.\n“Od konkursnih radova se očekuje da ponude rješenje objekta istočne tribine i pripadajućeg platoa, koje će odražavati savremena arhitektonska dostignuća i čija će se forma skladno uklopiti u postojeće izgrađene strukture, a istovremeno ponuditi funkcionalno ostvarivanje predviđenih programskih sadržaja. Ponuđeno rješenje treba da bude ekonomski održivo uz primjenu savremenih tehnologija, a u cilju ostvarivanja energetske efikasnosti i smanjenog uticaja na životnu okolinu”, poručuju iz Glavnog grada.\nPodsjećaju da je konkurs ponovo raspisan jer su u prvom pozivu dostavljena rješenja koja nijesu zadovoljila kritereijume koji su bili definisani konkursom.\nGradski stadion Istočna tribina konkurs Podgorica\nIJZ: Potvrđeno 12 novih slučajeva infekcije KORONAVIRUSOM\nINCIDENT U NIKŠIĆU: Ljekari iz redova Demokrata osudili napad na kolegu


Lelbahovi u restituciji dobili 550 hektara, Vojnići 530 - AgroSmart\nLelbahovi u restituciji dobili 550 hektara, Vojnići 530\nPo poslednjim podacima Agencije za restituciju, do polovine ovog meseca vraćeno je oko 45.500 hektara poljoprivrednog zemljišta.\nNajmanji rezultati u vraćanju imovine oduzete posle Drugog svetskog rata beleže se kod vraćanja poljoprivrednog zemljišta, što koči proces komasacije u mnogim opštinama.\nMeđutim, naslednicima nekadašnjih gospodara vojvođanske ravnice i najbogatijim pojedincima u Vojvodini već su vraćene, ili su trenutno u postupku vraćanja, poveće površine poljoprivrednog zemljišta.\nNaime, Agencija za restituciju vraća nekretine nekadašnjim porodicama „plave krvi” Vojnić, Lelbah i Fernbah, koji su imovinu imali na severu Bačke. Direktorka područne jedinice Agencije za restituciju u Novom Sadu Jasna Selaković objašnjava za „Dnevnik” da je plemićkoj porodici Lelbah već vraćeno 550 hektara poljoprivrednog zemljišta na teritoriji opštine Bačka Topola.\nOsim toga, iza bivše vlasnice Magdolne Lelbah, rođene Vojnić-Bajšai, koja je bila supruga Đule Lelbaha, podnosioci potražuju i Vojnić palatu u Subotici, kaže Jasna Selaković.\nKako dodaje, nakon obavljenog uviđaja na licu mesta, utvrđeno je da nije bilo promena gabarita objekta, čeka se dodatna dokumentacija radi nespornog utvrđivanja činjeničnog stanja, ali za sad bi jedan poslovni prostor mogao biti vraćen u naturalnom obliku.\nInače, Vojnić palata se nalazi u centru Subotice i proglašena je za nepokretno kulturno dobro i spomenik kulture. Izgrađena je 1893. godine u stilu francuske renesanse s elementima cvetne gotike za Matu Bajšai-Vojnića, po projektu Janoša Jadličke iz Budimpešte. Njeno vraćanje u naturalnom obliku traže potomci plemićke porodice Lelbah, budući da je ona nekada pripadala Magdolni Vojnić-Bajšai.\nPorodica Lelbah je Agenciji za restituciju podnela zahtev za vrećanje oko 900 jutara poljoprivrednog zemljišta, što joj je vraćeno kroz četiri rešenja na teritoriji opštine Bačka Topola.\nNaša sagovornica ističe da su podnosioci zahteva za imovinu porodice Vojnić, čiji je rodonačelnik loze Ištvan Vojnić bio glavni tužilac u Subotici i ujedno najbogatiji i najugledniji čovek u kraju pre nekoliko vekova, potraživali oko 1.500 jutara poljoprivrednog zemljišta u katastarskim opštinama Mali Beograd i Gornja Rogatica.\nNjima je do sada vraćeno oko 530 hektara u katastarskim opštinama Mali Beograd i Bajša, na teritoriji opštine Bačka Topola, kaže Jasna Selaković.\nS obzirom na to da je neko vreme, pre Drugog svetskog rata, plemićka porodica Vojnić bila najbogatija na severu Bačke, njeni naslednici su kupili i polovinu Bajše i trećinu Rogatice.\nNemačka porodica Fernbah iz Apatina, poreklom iz Baden-Virtemberga, krajem 19. veka i početkom 20. imala je velike industrijske objekte i ogromne komplekse njiva u Bačkoj, Banatu i okolini Segedina. Braća Jožef, Janoš, Balint, Antal i Karolj imali su i nekoliko dvoraca. Ostalo je zabeleženo da je Balint Fernbah pored svog letnjikovca u Sonti izgradio prvi zoološki vrt u ovom delu Evrope.\nU dva predmeta u kojima je podnosilac zahteva zakonski naslednik porodice Fernbah, u Agenciju za restituciju stigli su nalazi veštaka, zakazane su usmere rasprave i treba da se vrati oko 370 hektara poljoprivrednog zemljišta u katastarskoj opštini Gornja Rogatica, zaključuje Jasna Selaković.\nBili vlasnici ergele „Zobnatica”\nU mnogim zapisima o vojvođanskim plemićkim porodica pre Drugog svetskog rata zabeleženo je da su Lelbahovi, zajedno s Vojnićima, bili vlasnici čuvene ergele „Zobnatica”.\nZapisano je i da je Julije Lelbah bio priznat uzgajivač trkačkih grla, da je imao oko 300 ždrebaca. Od njega je za potrebe agrarne reforme oduzeto više od 760 katastarskih jutara njiva.


Turska će dozvoliti posetu nemačkih poslanika Indžirliku u oktobru - Sputnjik Srbija\n22:20 09 Avgust 2020\n22:20 09.09.2016 (osveženo 22:21 09.09.2016) Preuzmite kraći link\nU bazi Indžirlik razmeštena je nemačka vojna misija, angažovana u vazdušnim izviđačkim operacijama protiv DAEŠ-a na teritoriji Sirije.\nRanije su turske vlasti, odgovarajući na takozvanu „jermensku rezoluciju“ Bundestaga, odbile da dozvole grupi nemačkih poslanika, pod rukovodstvom državnog sekretara u Ministarstvu odbrane Nemačke, da poseti vojnike smeštene u Indžirliku.\n„Nemačka je istupila s veoma važnim saopštenjem, koje bi trebalo da bude primer i lekcija za sve. Oni su rekli da termin ’genocid‘ nije politički nego pravni. A kako bi situacija bila proglašena genocidom, potrebna je odluka suda. Ova izjava nas je zadovoljila, zbog toga smo informisali nemačku Vladu da komisija koja će nam doći početkom oktobra može da poseti Indžirlik“, rekao je Čavušoglu novinarima.\nOn je dodao da je „apsurdna“ odluka Bundestaga da prizna genocid nad Jermenima 1915. godine.\nIndžirlik, rezolucija o genocidu, vojna baza, Jermeni, poseta, poslanici, Bundesver, Bundestag, Nemačka, Turska


ZORANA MIHAJLOVIĆ U BORSKOM OKRUGU Sledeće godine počinje izgradnja brzih saobraćajnica (VIDEO) | Happy BSC portal\nU poslednje četiri godine za rekonstrukciju puteva u Borskom okrugu izdvojeno je četiri milijarde dinara, a ministarka građevinarstva, saobraćaja i infrastrukture Zorana Mihajlović izjavila je danas da u tom kraju predstoji izgradnja 250 kilometara brzih saobraćajnica koja će početi 2021. godine.\nMinistarka je to izjavila tokom obilaska novog mosta preko reke Podvrške kod sela Milutinovac, koji je izgrađen na 50 metara od nekadašnjeg, srušenog u poplavama 2014. godine. Novi most, čija je izgradnja koštala nešto više od 115 miliona dinara, dug je 80 metara, investitor je JP Putevi Srbije, a izvođač radova kompanija Ingrap-Omni. Radovi na izgradnji novog mosta počeli su u avgustu prošle godine, a pušten je u saobraćaj početkom ovog meseca.\nMinistarka je rekla i da novi most nije jedino što je urađenu u Borskom okrugu i dodala da je u poslednje četiri godine rekonstruisano oko 120 kilometara puteva u tom okrugu. Ona je najavila da predstoji izgradnja brznih saobraćanica koje su, kaže, neophodne tom kraju za razvoj turizma.\nPodsetila je da Kladovo iz godine u godinu beleži rast broja noćenja, a tome će još više doprineti, dodala je, izgradnja 250 kilometara brzih saobraćajnica u tom kraju. Ministarka je navela da se ove godne radi projektno-tehnička dokumentacija za brze saobraćajnice, dok će se u njihovu izgradnju krenuti 2021.\n- Ovaj deo Srbije mora da ima brze saobraćajnice ako želimo svetu da pokažemo koliko je Srbija lepa, a bez infrastrukture to nije moguće - rekla je Mihajlovićeva.\nDirektor Puteva Srbije Zoran Drobnjak rekao je da je u poslednje četiri godine za rekonstrukciju i rehabilitaciju puteva u Borskom okrugu izdvojeno više od četiri milijarde dinara, a samo prošle godine izdvojena je 1,4 millijarda dinara. U Kladovu se radi i rehabilitacija državnog puta Kladovo - Brza Palanka, u dužini od oko 20 kilometara, koji će, prema Drobnjakovim rečima, biti završen do avgusta ove godine.\nOn je kazao da statistički podaci pokazuju da Kladovo može da postane značajna turistička destinacija u Srbiji.\nhvalio je i Vladi Srbije na 120 kilometara obnovljenih puteva u tom kraju, koji, kaže, nisu decenijama rekonstruisani.


Mursijevi saveznici spremni za pregovore – Minber\nkol. 04, 2013 at 1:13 pm\nMursijevi saveznici spremni za pregovore\nSaveznici svrgnutog egipatskog predsjednika Muhameda Mursija rekli su danas posrednicima u pregovorima iz SAD i EU da uvažavaju zahtjeve učesnika masovnih protesta kojima je Mursi zbačen, ali da načelnik Generalštaba egipatske vojske ne smije učestvovati u političkom sporazumu.\nTarek El-Malt, portparol delegacije Mursijevih pristalica koja se sastala sa izaslanicima iz SAD i EU, rekao je da Mursijevi saveznici traže rješenje za egipatsku krizu na osnovu ustava koji je poništen nakon njegovog svrgavanja, prenosi Tanjug.\nMalt je rekao da Mursijevi saveznici žele da se ustav vrati na snagu iz poštovanja prema zahtjevima Mursijevih pristalica koji protestiraju u Kairu i koji traže da se on vrati na čelo države.\n“Spremni smo i fleksibilni da prihvatimo politička rješenja kako bismo izašli iz krize ukoliko su ona bazirana na ustavnoj legitimnosti, pod čim podrazumijevamo i vraćanje ustava iz 2012. na snagu”, rekao je on, dodavši da ustav sadrži “više od jednog rješenja za krizu”.\nMalt je rekao da poštuje i uzima u obzir zahtjeve masa koje su izašle na ulice 30. juna, ali i da zahtjevi Mursijevih pristalica treba da budu ispoštovani.\nRazgovor Sisija i Hagela\nAmerički sekretar za odbranu Chuck Hagel pozvao je prvog vicepremijera i egipatskog ministra odbrane i vojne industrije Abdula Fataha al-Sisija da podrži politički proces u kome će učestvovati različite grupe stanovništva, saopćio je Pentagon.\n“Sekretar Hagel je izrazio zabrinutost zbog nedavnog nasilja u Egiptu i pozvao general al-Sisija da podrži politički proces u kom će učestvovati različite grupe”, rekao je press sekretar Pentagona George Little.\nOn je kazao da je egipatski vicepremijer, koji planira da se kandidira na predsjedničkim izborima, pružio uvjeravanja američkom ministru odbrane da Kairo “radi u pravcu političkog pomirenja” i da namjerava raditi u skladu sa “političkom mapom puta koja vodi ka izborima i formiranju ustava”, prenio je AFP.\nU telefonskom razgovoru, Al-Sisi je rekao da očekuje da u najskorije vrijeme ta pitanja razmotri sa prvim zamjenikom američkog državnog sekretara Williamom Burnsom, koji je u posjeti Kairu.


BRISEL, BRNABIĆ I JUNKER: Proces pristupanja Evropskoj uniji je strateški cilj Srbije! • HAPPYTV.RS\n16:40:26Hronika Pucnjava u Žarkovu: Muškarac ranjen u restoranu, policija traga za napadačima!\nBRISEL, BRNABIĆ I JUNKER: Proces pristupanja Evropskoj uniji je strateški cilj Srbije!\nPredsednica Vlade Srbije Ana Brnabić i predsednik Evropske komisije Žan Klod Junker saglasili su se danas u Briselu da je potrebno da Srbija nastavi da implementira reforme, posebno one koje se odnose na vladavinu prava\nKako je saopšteno iz Vlade Srbije, sagovornici su istakli da nije važna brzina, već kvalitet koji se postiže u korist građana Srbije.\nJunker je, dodaje se, ohrabrio Srbiju da nastavi da igra konstruktivnu ulogu kada je reč o stabilnosti u regionu Zapadnog Balkana i prihvatio poziv da dođe u posetu Beogradu na proleće.\nPremijerka je Junkeru prenela da je proces pristupanja Evropskoj uniji strateški cilj Srbije u interesu građana.\nNa sastanku na kojem je učestvovala ministarka za evropske integracije Jadranka Joksimović, Brnabić je zahvalila Evropskoj komisiji na konstruktivnoj saradnji kada je u pitanju pregovarački proces.\nOna je zahvalila i Junkeru na pozitivnim porukama u govoru o stanju EU i Pismu o namerama, u kojima je Srbija jedna od zemalja koje su prepoznate kao lideri evrointegracija u regionu, kao odgovoru na inicijativu predsednika Srbije Aleksandra Vučića o dobijanju jasnijeg datuma.\nPremijerka je istakla da Srbija može da opravda tu ocenu.\nIstakla je da su reforme koje vlada sprovodi na putu ka punopravnom članstvu Srbije u Uniji prevashodno zbog doborbiti građana naše zemlje, ali da bi broj otvorenih poglavlja trebalo više da odgovora našim naporima i rezultatima koje smo postigli u pregovaračkom procesu.\nOna je naglasila da veliku pažnju Vlada Srbije posvećuje reformi obrazovanja i digitalizaciji, imajući u vidu značaj inovacija za dalji ekonomski rast i modernizaciju društva.\nBrnabić je dodala i da je regionu Zapadnog Balkana mesto u EU, i da Srbija, uprkos povremenim negativnim procesima u regionu, ostaje opredel?ena da sva otvorena bilateralna pitanja sa susedima rešava dijalogom.\nPredsednik Evropske komisije Žan-Klod Junker čestitao je premijerki Brnabić na imenovanju na tu funkciju i zahvalio što je Brisel odabran kao prva zvanična poseta u funkciji predsednice vlade.\n25.096 hours ago


Слога у обиласку колега у Металцу и Типопластици | УДРУЖЕНИ СИНДИКАТИ СРБИЈЕ "СЛОГА"\nHome » OBAVEŠTENJA » Sloga u obilasku kolega u Metalcu i Tipoplastici\nSloga u obilasku kolega u Metalcu i Tipoplastici\nBeograd, 10. decembar 2014. godine — Delegacija Udruženih sindikata Srbije „Sloga“ koju je predvodio njen predsednik Željko Veselinović obišla je danas sindikalne kolege u preduzećima A.D. Tipoplastika i A.D. Metalac u Gornjem Milanovcu.\nŽeljka Veselinovića i kolegu Aleksandra Dukanca, dočekali su Vladimir Radosavljević, potpredsednik i član Glavnog odbora „Sloge“, Aleksandar Vukašinović, član Glavnog odbora i predsednik našeg sindikata u Metalcu Radovan Zarić.\nOni su održali sastanak sa članovima Izvršnog odbora Metalca, a nakon toga izvršili obilazak proizvodnog pogona i razgovarali sa radnicima i članstvom.\nNakon obilaska najpoznatije srpske fabrike za proizvodnju posuđa, sindikalci su obišli i kolege u Tipoplastici, preduzeću za proizvodnju savitljivih ambalažnih materijala.\nNakon sastanka sa članovima Izvršnog odbora u njihovoj kancelariji, izvršen je obilazak proizvodnih pogona gde se razgovaralo sa radnicima i članstvom.\nČlanove sindikata i zaposlene je kao i predhodno u Metalcu najviše zanimala tema vezana za zaštitu na radu, uslovima rada i kako je to regulisano u srpskom zakonodavstvu.\nZbog ograničenog vremena tokom snimanja emisije na TV Vujuć iz Valjeva, a u kojoj je gostovao lider „Sloge“ Željko Veselinović, poseta kolegama u Rudniku olova i cinka nije ostvarena i ona će biti održana u najskorijem periodu.\nViše o emisiji, vremenu njenog emitovanja i kako je gledati uživo, sledi u posebnoj najavi.\nU nastavku možete pogledati i nekoliko fotografija\nNAZAD: Prava radnika u Srbiji su narušena\nNAPRED: VESELINOVIĆ VEČERAS U EMISIJI “OTVORENO”\n13. decembra 2014. at 12:16\nPostizete li sve ljudi.


► Tanja Fajon: Nadam se da nema političara koji koriste situaciju za prikupljanje\n"To nije situacija gde bi političari, ili s jedne ili s druge strane, tražili korist. Danas smo svi zajedno odgovorni da nađemo rešenja za građane", rekla je Fajon za N1, na pitanje da li vladajuća stranka u Srbiji koristi krizu za političku kampanju.\nFajon je kazala da je kritikovala odluku vlade Srbije, koja je ubrzo ukinuta, da sve informacije o koronavirusu budu iz jednog centra, jer je to videla kao "najavu mera za uvođenje cenzure".\nOna dodaje da prati šta se dešava i to ne samo u Srbiji, navodeći primer Mađarske gde premijer Viktor Orban, kako je rekla, ima danas neograničena ovlašćenja zbog koronavirusa.\nFajon je dodala da je bila zabrinuta zbog izjava srpskog predsednika da Evropska unija (EU) ne pomaže Srbiji i glorifikacije Kine i Rusije zbog podrške i pomoći Srbiji.\n"Ali treba znati da je finansijska podrška EU puno veća. Krajem prošle nedelje u Beogradu je potpisan sporazum o dodeli bespovratnih sredstava vredan skoro pet miliona evra kao pomoć Srbiji u borbi protiv Covid-19. To je samo deo od 93 miliona evra finansijske potpore Srbiji", navela je Fajon.\nPandemija koronavirusa, prema njenim rečima, predstavlja veliki test za EU - za njen opstanak i solidarnost, odnosno koliko će Unija biti u budućnosti složna i jaka.\n"Imamo otvorena pitanja oko demokratije, vladavine prava, slobode medija, kakve će biti ekonomske i socijalne posledice, koliko će biti tu solidarnosti. Neću biti pesimista, imam osećaj da postoje lideri koji su svesni da je u pitanju opstanak mira i stabilnost u evropskoj celini. Biće života nakon pandemije", navela je Fajon.\nOna je dodala da se i dalje bori za slobodu kretanja za sve građane, uključujući i građane Zapadnog Balkana.


Ustavotvorna skupština zaseda, neredi u Karakasu\nProtivnici Nikolasa Madura protestuju na ulicama Karakasa\nKontroverzna Ustavotvorna skupština u Venecueli, među čijim članovima su I supruga I sin predsednika Nikolasa Madura, nastavila je sednicu, dok su se na ulicama Karakasa sukobljavali demonstranti sa policijom.\nBezbednosne snage bacale su u petak suzavac na demonstrante koji su se uputili ka zgradi Ustavotvorne skupštine. Predsednik Nikolas Maduro pohvalio je bezbednosne snage I opisao ih kao heroje koji se bore protiv terorista.\nZa predsednicu Ustavotvorne skupšine izabrana je bivša ministarka spoljnih poslova Delsi Rodrigez koja je najavila da će to telo brzo početi da deluje, I kritikovala mešanje stranih zemalja u unutrašnja pitanja u Venecueli.\nInače, Ustavotvorna skupština biće nadređena izvršnoj vlasti I imaće ovlašćenja da smenjuje zvaničnike. Opozicija tvrdi da Maduro ovim potezima želi da ojača svoju partiju I sebi obezbedi neograničen mandat.


Potpredsjednik Vlade i ministar poljoprivrede i ruralnog razvoja Milutin Simović predstavio je poseban paket mjera podrške poljoprivredi i ribarstvu vrijedan više od 17 miliona eura.\nZAKON O UNUTRAŠNjOJ TRGOVINI: Unija poslodavaca traži ukidanje neradne nedjelje u trgovini\nTeška ekonomska situacija u zemlji i problemi privrede nastali pod uticajem zdravstvene krize izazvane COVID-19 pandemijom, zahtijeva iznalaženje hitnih rješenja koja se prvenstveno odnose na konkretne poteze u dijelu regulatornog okvira, saopštila je Unija poslodavaca Crne Gore (UPCG). Kao jednu od posebno urgentnih intervencija, UPCG izdvaja odredbe člana 35a Zakona o unutrašnjoj trgovini ("Sl. list CG", br. 49/2008, 40/2011 - dr. zakon i 38/2019) i poziva Ministarstvo ekonomije da navedeni član suspenduje, odnosno stavi van snage odredbe o zabrani rada nedjeljom i u dane državnih i drugih praznika privrednim subjektima u sektoru trgovine.\nPOGLAVLJE 7: Odluka o zatvaranju oblasti koje se odnosi na intelektualnu svojinu zavisiće od procjene EK\nCrna Gora је ispunila uslove za privremeno zatvaranje pregovora u poglavlju kоје se odnosi na intelektualnu svojinu, ali će konačna odluka o tome zavisiti od procjene Evropske komisije u pogledu ispunjenosti mjerila.\nUREDBA O NAČINU OBRAZOVANJA MAKSIMALNIH MALOPRODAJNIH CIJENA NAFTNIH DERIVATA: Od 28. aprila 2020. godine dizel jeftiniji sedam centi\nEurodizel i lož ulje od 28. aprila 2020. godine će pojeftiniti sedam centi, dok se cijena benzina neće mijenjati, saopšteno je iz Ministarstva ekonomije.


JAMIROQUAI ZVEZDA SEA DANCE FESTIVALA!, Jaz, Budva, Crna Gora\nUrban BUG :: Magazin :: Urban Beatz :: Sea Dance Festival 2014: Razigrani Jamiroquai stižu na Jaz\nDatum održavanja: 15.07.2014 - 17.07.2014\nGlavna bina Sea Dance Festivala, kapaciteta 30.000 ljudi, u tri dana predstaviće publici tri omiljene bine sa EXITa: Main Stage, Fusion Stage i Dance Arenu. Međutim to nije sve! Ovom prilikom najavljujemo još omiljene tri bine sa EXITa, koje će svoje mesto naći i na SEA DANCE festivalu: REGGAE STAGE, LATINO STAGE i SILENT DISCO!\nU prodaji su ulaznice za EXIT AVANTURU sa pretprodajnom cenom od 6.990 dinara. Ulaznica za EXIT AVANTURU podrazumeva četvorodnevnu ulaznicu za EXIT FESTIVAL 2014 i trodnevnu ulaznicu za SEA DANCE FESTIVAL 2014. Srednjoškolci i studenti ulaznice za EXIT AVANTURU mogu da kupe po posebnoj, povlašćenoj ceni od 5.990 dinara.\nsea dance festival 2014,\nRekord najboljeg evropskog festivala: Preko 260 000 posetilaca na EXIT avanturi!


Saopštenje za javnost - RCR BANAT\nJuna meseca 2019. godine započet je projekat pod nazivom „Pametna i održiva potrošnja energije“ (eng. „Smart And Sustainable Energy Consumption – SASEC), koji se realizuje u okviru Interreg IPA programa prekogranične saradnje Rumunija – Srbija.\nVodeći partner na projektu Grad Zrenjanin i ostali partneri: Regionalni centar za društveno-ekonomski razvoj – Banat, Grad Temišvar i Klaster održive energije Rumunije – ROSENC, rade na realizaciji velikog broja aktivnosti koje ovaj projekat podrazumeva. U toku je izradu Master plana održive energije za teritoriju Srednjebanatskog okruga, dokument koji će Zrenjanin i teritoriju Srednjeg Banata uvrstiti među retke koji ga imaju, a koji predstavlja osnovu za dalji razvoj ove teritorije u domenu planiranja i upravljanja akcijama za uštedu energije, korišćenja obnovljivih izvora energije, kao i mogućnosti apsorpcije sredstava iz medjunarodnih fondova.\nJoš jedna značajna aktivnost je u toku i podrazumeva sprovođenje istraživanja i prikupljanje podataka o energetskoj efikasnosti javnih objekata. Ovoj aktivnosti prethodila je nabavka najsavremenije opreme za termovizijsko snimanje, drona i termovizijske kamere posledenje generacije. Zahvaljujući ovakvoj vrsti opreme, u vrlo kratkim rokovima, raspolagaćemo sa najpreciznijm podacima o stanju energetske efikasnosti javnih i drugih objekata na teritoriji Grada Zrenjanina.\nZapočete su i pilot akcije u tri srednje škole na teritoriji Zrenjanina (Zrenjaninska Gimnazija, Ekonomsko trgovinska škola Jovan Trajković i Tehnička škola), koje podrazumevaju ispitivanje kvaliteta vazduha i merenje potrošnje energijie u ovim školama. Unakrsnom analizom dobijenih podataka, bićemo u mogućnosti da sagledamo kako ove dve stvari utiču jedna na drugu, kakva su energetska svojstva objekata navedenih srednjih škola i kakav vazduh udišu naši srednjoškolci, odnonso na koji način trenutno stanje može biti unapređeno.\nU narednom periodu, u okviru projekta održaće se niz edukacija za različite ciljne grupe, nastavak pilot akcija i uspostavljanje sistema za inteligentno praćenje potrošnje energije u školama. Kao najvažniju aktivnost, projekat predviđa izgradnju prve pametne zgrade u Banatu i osnivanje Regionalnog centra za energetsku efikasnost – Banat u Zrenjaninu. Na taj način projekat SASEC postavlja temelje za buduće aktivnosti i nove projekte, a Grad Zrenjanin i ceo region stavlja u poziciju lidera u ovoj oblasti.\nProjekat traje do marta 2021 godine, a ukupna vrednost projekta iznosi 852.001,50 evra.


Zavala i Vektra zajedno duguju preko 57 miliona eura | SEEbiz.eu\nObjavljeno: 01.10.2012 / 15:58\nPODGORICA - Centralna banka Crne Gore (CBCG) objavila je novi spisak preduzeća sa blokiranim računima, koje i dalje predvode Zavala invest i Vektra Montenegro, sa blagim rastom duga na oko 33,29 miliona eura, odnosno 23,35 miliona eura.\nDugovi te dvije kompanije su, prema podacima sa spiska objavljenog 3. septembra, iznosili oko 33,12 miliona eura, odnosno 23,2 miliona eura.\nNa spisku dužnika, pored Vektre Montenegro, nalaze se još četiri kompanije biznismena Dragana BrkovićaNa oktobarskom, četvrtom spisku blokiranih preduzeća, koji je CBCG, prema dopunama Zakona o platnom prometu, obavezna mjesečno da objavljuje, nalazi se 2.269 kompanija sa evidencije Centralnog registra Privrednog suda i CBCG.\nOd ukupnog broja preduzeća, 182 je na evidenciji Centralne banke, a ne nalaze su u Centralnom registru privrednih subjekata.\nNa novom spisku nalazi se 19 kompanija manje nego na prošlom.\nCBCG ima obavezu da na sajtu prvog radnog dana u mjesecu objavljuje imena preduzeća ili preduzetnika čiji su računi blokirani duže od 30 dana i čiji iznos blokade prelazi 10.000 eura.\nTagovi: Zavala, Vektra Montenegro, Dragan Brković, Centralna banka Crne Gore, CBCG


Završena izgradnja krimskog mosta - Svet - Dnevni list Danas\nPočetna » Svet » Završena izgradnja krimskog mosta\nZavršena izgradnja krimskog mosta\nSavezna agencija za puteve Rusije saopštila je da je završena izgradnja drumskog dela Krimskog mosta i preostaje da se završe poslednje pripreme kako bi most bio otvoren za saobraćaj u drugoj polovini maja.\n0Piše: FoNet 09. maja 2018. 21.08\nTrenutno završavamo pripreme za otvaranje za saobraćaj novog dela saveznog autoputa duž Krimskog mosta da bismo ga, kako smo i obećali, pustili u saobraćaj u drugoj polovini maja, izjavio je načelnik Uprave za drumski saobraćaj, prenosi Sputnik.\nGraditeljima predstoji da postave saobraćajne znakove, a operativne službe treba da pripreme sve sisteme i jedinice za bezbednost saobraćaja na novom putu.\nIstovremeno, kompanija „Strojgazmontaž“ nastavlja rad na drugoj fazi – izgradnji železničkog dela Krimskog mosta. Rok za završetak tih radova je decembar 2019. godine.\nOptimalno rešenje bi bila izgradnja mosta „blizanca“ uz stari most\nBrod udario u stub drumsko-železničkog mosta


Dr Stanišljević: U Baru pod nadzorom 170 osoba, petoro zaraženih\nAutor:\tMaja Tomović 29.06.2020, 12:55 Društvo\n“U Baru, nakon jutrošnjeg izvještaja, na osnovu obrađenih 35 uzoraka, nema novoinficiranih slučajeva zaraze koronavirusom”, saopštio je za Radio Bar i Bar Info dr Miroslav Stanišljević, pomoćnik direktora za medicinska pitanja u barskom Domu zdravlja.\nTrenutno je aktivnih pet slučajeva, a pod pojačanim zdravstveno-sanitarnim nadzorom je 170 osoba. U karantinu u Zoganju, koji je pod nadzorom barskog HES-a, nalazi se 20 lica.\n“Zamolio bih naše sugrađane da koriste elektronske servise, a oni koji nisu ulogovani, to mogu učiniti preko sajta Fonda zdravstva. Nakon dobijanja odgovarajućeg PIN-a, aplikaciju eZdravlje mogu koristiti za dobijanje ljekova, doznaka, provjeru laboratorijskih nalaza i svih informacija koje pomenuti portal pruža”, objasnio je dr Stanišljević.\nOn je kazao da je situacija još uvijek stabilna i pod kontrolom.\n“Ipak, molim sve naše građane da se ponašaju onako kako su se ponašali na početku epidemije, da redovnije peru ruke i održavaju higijenu, da u zatvorenim prostorima obavezno nose maske i održavaju distancu od dva metra u odnosu na druge osobe, da se pozdravljaju klimanjem glave, a ne zagrljajem i poljupcem, da budu ozbiljni i odgovorni”, poručio je, na kraju, dr Stanišljević.


Arhiva - Predsjednik Atlas grupe Duško Knežević (foto: rtcg.me)\nSpecijalno državno tužilaštvo Crne Gore podiglo je optužnicu protiv odbjeglog biznismena, vlasnika Atlas Grupe, Duška Kneževića, i njegovog saradnika Đorđa Đurđića zbog zloupotrebe službenog položaja, saopšteno je iz tužilaštva.\nOptužnica je podignuta nakon sprovedene istrage o zakonitosti izdavanja i odobrenja garancije Atlas banke AD Podgorica na iznos od dvanaest i po miliona eura.\n"Optužnica je podignuta protiv D.K. zbog krivičnog djela zloupotreba položaja u privrednom poslovanju izvršenog putem podstrekavanja i Đ.Đ. zbog krivičnog djela zloupotreba položaja u privrednom poslovanju", saopšteno je iz SDT-a.\nSpecijalno državno tužilaštvou saopštenjunavodi da je optužnica protiv Kneževića i Đurđića dostavljena Višem sudu u Podgorici radi kontrole i potvrđivanja.\nKnežević je uoči pokretanja istrage izbjegao u London, odakle je pokrenuo kampanju protiv predsjednika Crne Gore Mila Đukanovića optužujući ga za pokušaj otimanja njegove imovine, ali i za nezakonito bogaćenje i korupciju.\nBiznismenova kampanja pokrenula je najmasovnije građanske proteste u nezavisnoj Crnoj Gori, sa kojih su zatražene ostavke Đukanovića i najviših državnih funkcionera i formiranje tehničke vlade, a sa opozicijom dogovoren bojkot izbora do ispunjenja njihovih zahtjeva.\n58-godišnji Đukanović, čija je DPS 30 godina na vlasti u Crnoj Gori, negirao je Kneževićeve optužbe kao neistinite, odbacujući mogućnost da će podnijeti ostavku.


Sead Džafić razgovarao sa otpravnikom poslova Ambasade Ukrajine u Bosni i Hercegovini\nNačelnik općine Kalesija Sead Džafić je na svojoj zvaničnoj facebook stranici objavio informaciju da se sastao sa otpravnikom poslova Ambasade Ukrajine u Bosni i Hercegovini gospodinom Serhii Miniailom sa kojim je razgovarao o aktuelnoj situaciji i ratu u Ukrajini.\n“Poštovani građani Kalesije, jučer sam održao sastanak sa otpravnikom poslova Ambasade Ukrajine u Bosni i Hercegovini gospodinom Serhii Miniailom i razgovarali smo o aktuelnoj situaciji, ali i o agresiji koju Rusija provodi nad civilima u Ukrajini. Kalesija je prvi oslobođeni grad u BiH u toku agresije na našu državu, naši hrabri borci su neprijatelju nanijeli mnoge gubitke čime su pokazali da niko neće zauzeti Kalesiju i BiH. Mi smo se borili za slobodu isto ako što to sada čine hrabri borci Ukrajine. Pozivam naše sugrađane da se u subotu 12.marta u 12:00 sati odazovu na skup podrške Ukrajini i miru u Evropi i Bosni i Hercegovini koji se održava na Trgu slobode u Tuzli”, piše na facebook stranici Seada Džafića.\n← Sigurnosne službe: Građani BiH ne trebaju brinuti, ne postoje saznanja o ugrožavanju mira\nVlada TK: Povećanje novčanih egzistencijalnih naknada za 25% →


Nušićijada među pet manifestacija kojima se Srbija ponosi\nBack TURIZAM TURISTIČKE ORGANIZACIJE Nušićijada među pet manifestacija kojima se Srbija ponosi\npetak, 05 maj 2017 09:17\nVredna saradnja nacionalnih institucija koje se bave turizmom ogleda se i u snažnoj podršci Turističke organizacije Srbije (TOS), koja uz Nušićijadu stoji još od vremena kada je festival bio na nivou zamisli i ideje.\nOd tada, TOS svoja vrata Nušićijadi redovno otvara, omogućava joj da se prikaže u zemlji i svetu, i koristi njene vrednosti u promociji turizma Srbije.\n- To kako sektor turizma u Ministarstvu trgovine , turizma i telekomunikacija i TOS podržavaju Nušićijadu predstavlja redak primer solidne i strateške podrške. Prepoznavanje kvaliteta svima donosi korist - i nama, koji tako dobijamo vetar u leđa i poruku da ne odstupamo od vizije i ciljeva, ali i nacionalnim institucijama, koje zahvaljujući kvalitetnim proizvodima mogu sa ponosom da predstave svoju zemlju - kaže Vera Jovanović, koordinatorka festivala Nušićijada.\n- Ovo nam je još jedno priznanje - ne u vidu nagrade, nego u vidu prepoznavanja našeg festivala kao jednog od pet festivala kojima se Srbija predstavlja u regionu. Uz Nušićijadu su EXIT, Nišvil, Guča i Beer Fest. Sama mogućnost da budemo deo ove promocije, koja će pokriti ne samo sajmove, već i reklamiranje od bilborda do BBC-a, za nas je od nemerljivog značaja – istakao je Miloje Ostojić, koordinator turističke promocije Nušićijade.


Odmah ukloniti bodljikavu žicu sa ograde Pete i Dobrinjske gimnazije\nOpštinski odbor SDP Novi Grad Sarajevo oštro osuđuje postavljanje bodljikave žice na ogradi Dobrinjske i Pete gimnazije i traži njeno hitno uklanjanje. Ovakav skandalozan način „osiguranja“ škole vjerovatno više ne možemo vidjeti ni u zemljama sa najnižim stepenom razvoja civilizacije te se postavlja pitanje kojim pedagoškim metodama se služilo rukovodstvo škole kada se odlučilo za ovakav vid „zaštite“.\nTakođer ovim putem iniciramo da se u Budžetu opštine planiraju sredstva za eventualnu sanaciju i nadogradnju adekvatne ograde oko pomenute škole. Smatramo da bi takve aktivnosti trebale biti znatno prioritetnije od obnove fasade zgrade opštine i kabineta načelnika u iznosu od gotovo milion KM.\nNažalost, ni ovaj mjesec neće biti održana sjednica Opštinskog vijeća što već uveliko postaje praksa akutelnog i uspavanog načelnika i većine u Opštinskom vijeću koja jasno daje do znanja da nije zainteresirana za potrebe građana. U protekla tri mjeseca jedini fokus djelovanja aktuelne većine koju predvodi SDA je bio usmjeren na profesionalizaciju i osiguranje plate od preko 2.000,00 KM dopredsjedavajućem Vijeća kako bi u narednom periodu osigurali većinu koja u posljednje vrijeme postaje sve nestabilnija.


Postjugoslovensko stanje kritike institucija - B E T O N :: KULTURNO PROPAGANDNI KOMPLET\nPiše: Boris Buden\nRAĐANJE NOVOG SUVERENA\nDanašnja pomama oko problema kulturnog pamćenja govori nam o grozničavim pokušajima da se ponovo uspostavi zajedničko društveno iskustvo i da se oživi izvorni smisao minulih društvenih i političkih borbi. Nažalost, ne postoji nikakvo prvobitno iskustvo društva kao društva, mimo onog koje nastaje u njegovim kulturnim prevodima\nVeć smo naznačili da je kulturalizacija najveća šteta koja se nanosi društvenom iskustvu. Ono što se manifestuje kao kulturna sublimacija društvenog iskustva, zapravo je njeno iskrivljenje, ili, još gore, njeno nestajanje. Današnja pomama oko problema kulturnog pamćenja govori nam o grozničavim pokušajima da se ponovo uspostavi zajedničko društveno iskustvo i da se oživi izvorni smisao minulih društvenih i političkih borbi. Nažalost, ne postoji put kojim bismo original mogli da rekonstruišemo iz prevoda. Jedino društveno iskustvo za kojim danas možemo posegnuti, nalazi se u različitim oblicima njegove kulturne artikulacije ili upravo u njegovim kulturnim prevodima. Drugim rečima, ne postoji nikakvo prvobitno iskustvo društva kao društva, mimo onog koje nastaje u njegovim kulturnim prevodima. Jedino što, shodno tome, možemo da učinimo, jeste da nastavimo s prevođenjem, usmeravajući kritičku pažnju na slučajeve u kojima smo se ponovno pronašli, slučajeve kulturalizacije koji imaju suštinski ideološki učinak depolitizacije.\n(S nemačkog prevela Hana Ćopić)


VIŠEGRAD – U Osnovnoj školi „Vuk Karadžić“ u Višegradu prigodnim programom svečano je obilježen Dan škole u prisustvu roditelja, djece i brojnih gostiju.\nDirektor ove škole Momir Radojičić rekao je da su učenici predstavili svoja dostignuća tokom školske godine.\n„Ova godina je uspješnija u odnosu na prethodne, kako u osnovnoj, tako i u srednjoj školi, jer su naši učenici postigli značajne rezultate na regionalnim i republičkim takmičenjima“, naveo je Radojičić.\nOn je posebno zahvalio opštini Višegrad, nevladinom sektoru, međunarodnim organizacijama, LOT timu i vladama Japana i Slovačke na pomoći u sanaciji škola.\nNačelnik opštine Višegrad Mladen Đurević čestitao je učenicima i nastavnicima Dan škole, podsjetivši da je opština u prethodnom periodu značajno učestvovala u rekonstrukciji objekata koji pripadaju školi.\n„To ne bi bilo moguće bez preduzeća `Hidroelektrane na Drini` koji su se uključili u sve akcije do sada, a zajedno smo aplicirali i prošli na projektu preko japanske Ambasade u sklopu kojeg je urađeno grijanje u obje fiskulturne sale, fasada i zamjena stolarije na donjoj zgradi Osnovne škole“, istakao je Đurević.\nPrema njegovim riječima, u toku ove godine planira se postavljanje ograde oko cijelog školskog dvorišta sa ciljem bezbjednosti djece.\n„Opština je finansirala i ugradnju nadzornih kamera koje su povezane u sistem Stanice javne bezbjednosti u Višegradu“, naglasio je Đurević.\nĐurević je dodao da opština Višegrad kroz budžet izdvaja novčana sredstva za podsticanje nataliteta.\nPosebne zahvalnice za podršku i pomoć školi dobili su opština Višegrad, opština Novo Goražde, preduzeće „Hidroelektrane na Drini“, Stanica javne bezbjednosti Višegrad, Dom za lica sa invaliditetom, Crkvena opština Višegrad, Auto-moto društvo Višegrad i Koviljka Damjanović.\nPrethodni članakOsnovna škola „Srbija“ proslavila deseti rođendan\nNaredni članakZavršena manifestacija „Dani knjige“


PREDSEDNIK Republike Srbije Aleksandar Vučić danas se obratio na Konferenciji o rezultatima i mogućnostima IPA fondova u Srbiji "Srbija i EU: podrška razvoju i pregovorima o članstvu".\nNakon predsednika, na konferenciji su govorili i evropski komesar za susedsku politiku i proširenje Oliver Varheji, kao i ministarka za evropske integracije u Vladi Republike Srbije Jadranka Joksimović i šef Delegacije Evropske unije u Republici Srbiji Sem Fabrici.\n- Hvala vam na prilici da se obratim danas, da se zajednički još jednom osvrnemo na rezultate koje smo baš tako zajednički u svakom delu Srbije, uz izuzetnu finansijsku pomoć Evropske unije i našu spremnost da učestvujemo sa značajnim budžetskim sredstvima, postigli na našem kompleksnom, ali za društvo i građane važnom evropskom putu. Želim da naglasim da cenimo svaki dinar i svaki evro koji je u našu zemlju stigao iz Eropske unije i od njenih poreskih obveznika - istakao je predsednik na početku svoga obraćanja.\nKako je istakao, Srbija se do sada ozbiljno, odgovorno i efikasno ophodili prema ovoj značajnoj komponenti razvojne pomoći koja nam je na raspolaganju kao zemlji u procesu pristupanja.\n- Pregovori o članstvu i reformske aktivnosti u sklopu tih pregovora značajan su zamajac našem opštem, ekonomskom i društvenom napretku, ali su i uslov za dalje održivi rast i razvoj u celini, čemu sam lično posvećen kao predsednim Srbije. Dužan sam da se staram o svim pitanjima održivog rasta i razvoja svih naših građana i svih delova naše zemlje na podjednako pravedan način. Zato ćemo uključiti sve potencijale, sve izvanredne ljudske kapacitete, i zato već transformišemo obrazovanje u celoživotno učenje koje povezuje potrebe tržišta rada sa profilima koji se školuju, a koristeći dve nove poluge - digitalizaciju i zelenu tranziciju, pravedno i pravilno ciljano postizanu - istakao je predsednik.\n- Isto tako znamo da ćemo u tome biti uspešni samo ako zajedno sa našim komšijama u regionu i našim evropskim partnerima budemo radili na ispunjenju velikog cilja, da Evropa postane prvi klimatski neutralan kontinet do 2050. godine, što je ozbiljan poduhvat ekonomski zahtevne, ali isplative transformacije proizvodnje i potrošnje uz istovremenu brigu za kvalitet života, kao i zdravlje sadađnjih i budućih generacija - rekao je on.\nKako je predsednik istakao Srbija je u teškim vremenima kakva su vremena pandemije pakazala da ume da se organizuje i da čak i u takvim uslovima ostvaruje pozitivan rast.\n- Zato nam je važno da sve buduće projekte koji se budu finansirali iz fonfova EU i IPA, u dogovoru sa Evropskom unijom usmerimo u skadu sa našim nacionalnim reformama i ekonomskim ciljevima, i što može da donese održivi rast i razvoj celom regionu. Ovo posebno imajući u vidu da će se najveći deo projekata finansirati kroz okvire ekonomskom investicionog plana za Zapadni Balkan, kao podrške bržem razvoju čitavog regiona, oporavku od krize, kao i dostizanju društvenih i ekonomskih standarda Evropske unije. Znamo da smo uspešniji zajedno i to nije nikakav naivni ideal političkog jedinstva ili nerealne sloge, već je dinamično kretanje na stazi razmene ideja, ljudi, kapitala i robe, popločane zdravim i razumnim interesima koje imaju građani Zapadnog Balkana, s pravom motreći na nas, regionalne lidere. Zto nam je podrška Evropske unije veoma značajna, jer fondove koji su nam na raspolaganju upravo koristimo kako bismo ubrzali reforme i došli do konačnog cilja - punopravnog članstva, a time do kvaliteta života građana Srbije po standardima koji važe i za građane Evropske unije.\n- Danas smo u prilici da široj javnosti skrenemo pažnju na rezultate i mogućnosti instrumenta za predprisutnu pomoć Evropske unije u Srbiji - IPA, a posebno da predstavimo konkretne rezultate IPA 2 koja je obuhvatila finansijsku perspektivu za period 2014. - 2020. Važno je da naši građani, civilno društvo, mediji, akademska zajednica, privreda, lokalna samouprava, državna i javna uprava budu upoznati sa tim šta smo zajednički konkretno uradili u prethodnih sedam budžetskih godina, i na koji način smo doprineli održivosti društveno-ekonomskog razvoja Srbije. Važno je i da se govoreći o iskustvima u sprovođenju programa i projekata koje je finansirala EU što bolje pripremimo za što plodotvorniji treći budžetski ciklus saradnje sa EU. Ostaviću ostalim učesnicima konferencije da govore o brojkama, a ja još jednom želim da se zahvalim svim našim partmnerima iz Unije, komesaru Varhejiu, ambasadoru Fabriciju na dobroj saradnji i uspešnom korišćenju EU fondova u proteklom periodu. Evropska unija je naš najveći donator sa više od tri milijarde evrlja bespovratne pomoći u proteklih 20 godina. Pokušavamo da sprovedemo reforme u svim važnim sektorima, od vladavine prava, preko energetike, zaštite životne sredine, poljoprivrede, infrastrukture. Ponosam sam na to što smo odgovorno sprovodeći reforme, nekada teške, nepopularne, u poziciji da kažemo da Srbija danas ne bi bila najsiromašnija članica Evropske unije. Znam koliko su veliki iznosi strukturnih fondova koje koriste zemlje članice, neuporedivo veći nego nama dostupni predpristupni fondovi.\n- Svakako da nam je važno da članstvo dođemo do pristupa i tim fondovima, ali nam je još važnije da i sada dok pregovaramo o članstvu pokazujemo odgovornost i snagu naše privrede i našeg društva. Svakako ne bih voleo da Srbija i kao članica Evropske unije bude zemlja koja i posle 30 godina članstva koristi strukturne fondove i čiji razvoj mora da bude stalno finansiran spolja. Zato sada jačamo našu otpornost, postavljamo na zdrave temelje naš rast i projektujemo dostizanje ciljeva održivog razvoja, naravno i uz pomoć IPA fondova i u okviru pristupnog procesa. Jasno je da niko danas ne moće sam da se oporavi, saradnja je uvek bila lična karka Evropske unije, a u godinama koje dolaze ta slika saradnje mora da urami i Zapadni Balkan, da bi Evropa bila cela u miru, i napredna. Posebno je važno ne samo za Srbiju, već i za region, sprovođenje ekonomskom investicionog plana za Zapadni Balkan. Taj plan sadrži niz inicijativa. Jedna od njih je i povezanost u saobraćaju, gde Evropska unija sugeriše razvoj infrastrukture od istoka ka zapadu i juga ka severu. Zajedno sa Evropskom komisijom definisan je niz projekata koji tome treba da doprinesu - poput auto-puta Niš-Priština, uređenja plovnog puta Save i Dunava, razvoja železničke infrastrukture na zapadu i jugu. Posebno se radujem saradnji na velikom projektu modernizacije železničke pruge na relaciji Beograd-Niš-Preševo, o kojoj sam u Briselu razgovarao sa predsednicom Evroske komisije Ursulom Fon der Lajen. Veoma sam srećan što je ona prepoznala važnost ovog projekta i istakla da on veliki pomak i važna prekretnica u našim budućim odnosima. Povezanost je i princip ugrađen u druge oblasti, poput energetike, te smo i u toj oblasti definisali projekte. Povezivanje je ključno i kada je o tržištu reč, ne samo zato što se regionalna ekonomska integracija eksplicitno navodi kao put ka integraciji sa evropskim jedinstvenim tržištem, već svega zbog činjenice da od takvog povezivanja Srbija i region imaju velike ekonomske koristi. U tom smislu, pojednostavljivanje carinskih procedura, slobodan protok robe, ljudi, usluga i kapitala, zajednički investicioni prostor, zajednički inovacioni prostor i još mnogo toga daje priliku regionu da se uključi u pomenute inicijative na evropskom nivou. Integracija tržišta u regionu koja je istaknuta u evropskom investicionom planu, predstavlja nešto što je Srbija prepoznala, i kroz inicijativu "Mali Šengen" što će omogućiti konkurentnije tržište i osnov za privlačenje stranih direktnih investicvija, i za ubrzan rast.\n- Inače, pred Srbijom je u novom budžetskom sedmogodišnjem periodu veliki zadatak: da veoma obimna raspoloživa sredstva iskoristimo što je moguće efikasnije, da sprovodimo projekte iz predprisutnih fondova tako da budu podrška našim reformskim aktivnostima i da tako delotvornije doprinesu ravnopravnijem razvoju naše zemlje - zaključio je predsednik.\nPREDSEDNIK NAJAVIO ODLIČNE VESTI: Novo povećanje plata za zdravstvene radnike\n15. 07. 2021. u 11:37\nGRADI SE 12 BOLNICA - Vučić: Možemo to sebi da priuštimo\n15. 07. 2021. u 11:29\nAleksandar Vučić Sem Fabrici Oliver Varheji IPA fondovi\nMINISTAR STEFANOVIĆ OBJASNIO: MUP sarađuje sa FSO koja obezbeđuje ličnosti\nMINISTAR odbrane Nebojša Stefanović objasnio je danas na svom Tviter nalogu da MUP ima potpisanu saradnju s ruskom Federalnom službom obezbeđenja (FSO) koja obezbeđuje ličnosti, a da je FSB "bezbednosna služba koja se bavi operativnim obaveštajno-bezbednosnim radom".\n15. 01. 2022. u 18:19


Mesta koja treba posetiti pre nego što nestanu - Smedia\nMesta koja treba posetiti pre nego što nestanu\n10.03.2018 | 09:26\nAko ste od onih koji imaju spisak mesta koja tokom svog života žele da obiđu, tom spisku svakako treba dodati sledeće destinacije, piše Independent.\nU pitanju su lokacije koje su na svoj način posebne, ali i ugrožene iz različitih razloga, bilo političkih ili egzistencijalnih. Independent navodi da je reč o destinacijama čija je budućnost neizvesna i da što ih pre posetite, to su veće šanse da ćete ih naći u punom sjaju, prenosi B92.net.\nInteresantno je da su se na listi našli srednjovekovni spomenici na Kosovu. U tekstu se navode crkve i manastiri podignuti između 13. i 17. veka, koji su tokom ratova pretrpeli oštećenja i za čiju je stabilizaciju potrebno još dosta vremena.


Prebl: Vojni budžet će početi da se smanjuje\nKristofer Prebl: Američkim političarima teško da odbiju zahteve Sekretarijata za odbranu.\nUprkos američkoj dužničkoj i ekonomskoj krizi, budžet Pentagona je najveći od vremena Drugog svetskog rata. O tekućim vojnim izdacima SAD, razgovaramo sa sa Kristoferom Preblom, direktorom odeljenja za spoljnopolitičke studije u američkom institutu Kejto.\nPrebl: Razlozi tome su naši ratovi u Avganistanu i Iraku, kao i vojne intervencije u Pakistanu i Libiji. Za američke političare veoma je teško, iz brojnih razloga - patriotskih, političkih, ekonomskih, itd, - da odbiju zahteve Sekretarijta za odbranu. Pored ratova i osnovnih izdataka za održavanje, do velikog povećanja izdataka za Pentagon došlo je i zbog modernizacije vojnih snaga i novih opasnosti, kao što je terorizam. Ipak, treba imati na umu da se deo tih sredstava vraća u neke države i okruge u kojima postoje vojne baze, industrija i razni vojni centri koji doprinose lokalnoj privredi.\nGlas Amerike: Da li su ogromni vojni izdaci za ratove u Avganistanu i Iraku korisni ili štetni za američku ekonomiju?\nPrebl: Uopšteno govoreći i u dugoročnom smislu, ulaganje previše sredstava u vojni sektor lišava privatni sektor potrebnih investicija, na šta je ukazao i predsednik Dvajt Ajzenhauer, u svom čuvenom govoru iz 1953. godine „Šansa za mir“, upozoravajući da treba voditi računa o izdacima vojnog establišementa. Vojni budžet će sada početi da se smanjuje, delimično i zbog okončanja rata u Iraku i mogućeg kraja vojnog angažovanja u Avganistanu, ali postoje i veliki politički i ekonomski pritisci drugih programa na federalni budžet, kao što su programi socijanog i zdravstvenog osiguranja, što su sektori koji predstavljaju najveće izdatke u federalnom budžetu.\nGlas Amerike: Neki analitičari tvrde da se SAD sve više orijentišu ka vojnoj ekonomiji?\nPrebl: Lokomotiva američke privrede je i dalje uglavnom privatni sektor, a ne vojni ili javni. Javni sektor je veliki prema američkim standardima, ali ne i prema evropskim, gde su socijalne beneficije, proporcionalno govoreći, znatno veće. U poredjenju sa inostranstvom američki vojni budžet je sedam puta veći od najvećeg konkurenta - Kine, a Sjedinjene Države troše za vojne izdatke otprilike istu sumu kao sve druge zemlje sveta zajedno. Vojni izdaci su kao i ekonomski stimulativni paketi vid direktnog državnog ulaganja. Problem sa vojnim izdacima je taj što je to jedini program za koji država troši naizgled neograničene sume često bez odgovarajućeg nadzora.


AUTOMATSKI LANAC CAT – Flash As\nZC5 / ZL37C\nZA ŠIRINU PROLAZA\nAUTOMATSKI LANAC ZA PROLAZE ŠIRINE DO 16M\nAutomatski lanac Cat je patent firme Came, idealan za podelu parking mesta i samih parkinga, za jedno ili više vozila. U istorijskim centrima grada takođe pomaže pri kontroli pešačkih zona ili zona ograničenog saobraćaja.\nMotor, upravljačka jedinica, radio prijemnik i celokupna automatika mogu da vrše svoje funkcije, čak i tokom nestanka struje. Usled nestanka struje ili nekih drugih hitnih slučajeva, specijalni sistem za deblokadu omogućava da se uz pomoć ključa spusti lanac.\nUpravljačka jedinica, ugrađena u kućištu, obezbedjuje nisko 24V napajanje motora i svih dodataka priključenih na sistem. Cat automatski lanac može biti povezan sa Came sistemima za identifikaciju, memorisanje, omogućavanje ulaska i izlaska ovlašćenim licima.\nPored pešakih zona, takođe je primenljiv u stambenim i poslovnim objektima.


SARAJEVO, Ured Svjetske banke u BiH objavio je da su nedavno upoznati da nacrt izmjena prijedloga Zakona o ublažavanju negativnih ekonomskih posljedica, najavljenog 20. aprila, predviđa uvođenje obaveznog moratorija na kredite za sve fizičke i pravne osobe na period od šest do 12 mjeseci, kao i limit kamatne stope od jedan posto na kredite u moratorija.\n– Dok organi vlasti razmatraju politike, od ključnog je značaja da dizajn mjera uzme u obzir finansijski uticaj svake mjere olakšanja na banke. Finansijski uticaj na banke treba biti eksplicitno uključen u dizajn mjera, da bi se zaštitio javni interes za stabilnost banaka. Jednako je značajno i da se bude svjesno moralnih opasnosti u smislu onih koji namjerno izbjegavaju plaćanje (koji imaju finansijske mogućnosti, ali ne žele plaćati), kao i tzv. zombi zajmoprimaca (koji su i prije COVID-19 bili u poteškoćama i koji nisu održivi) – saopšteno je iz Ureda Svjetske banke u BiH. Fena\nTagovi: bihEmanuel Salinaskorona viruskreditimoratorijsvjetska banka\nKomentari na članak: Svjetska banka izričito protiv apsolutnog moratorija na kredite\n24.04.2020 u 23:19\nLopov lopova uvjek osjeti


Parodi: Zakon o borcima ugrožava finansijsku stabilnost FBiH - Indikator.ba\nParodi: Zakon o borcima ugrožava finansijsku stabilnost FBiH\n7.8.2018 05:52 | Indikator.ba\nRezidentni predstavnik Međunarodnog monetarnog fonda /MMF/ u BiH Francisko Parodi izjavio je da bi usvajanje zakona o borcima i njihovim porodicama u obliku u kakvom se trenutno nalazi u Parlamentu Federacije BiH /FBiH/ ugrozilo finansijsku stabilnost ovog entiteta.\n– Ne vidimo kako je ovaj zakon u skladu sa ciljevima iz pisma namjere koje je Vlada FBiH iznijela MMF za period od narednih tri do četiri godine. To je trebalo očuvati jedan veoma razborit fiskalni balans i preusmjeriti trošenje iz sadašnjih transfera bez jasnog cilja prema trošenju na područja koja su prioritetna, poput obrazovanja, zdravstva ili investicija. Ovi ciljevi će biti ugroženi ovim zakonom – istakao je Parodi.\nPrema njegovim riječima, razvoj situacije sa usvajanjem ovog zakona doveo je do toga da je sastanak koji je bio zakazan za jun na Izvršnom odboru MMF, odgođen na neodređeno vrijeme, dok ne budu bile dalje diskusije, a možda čak bude i nova misija MMF-ovog osoblja.\n– To može uzeti nekoliko sedmica ili nekoliko mjeseci da se obavi. Radilo se otprilike o 38 miliona eura koji su trebali biti stavljeni na vrijeme, ali je to sada odgođeno na neodređeno vrijeme – rekao je Parodi za televiziju N1.\nOn je naglasio da se MMF ne protivi boračkim dodacima sve do onog trenutka u kojem su jasno određeni – da pravi ljudi dobiju prave iznose novca, da su transferi novca transparentni i da je kompletan paket mjera takav da ga vlasti mogu priuštiti.\nPrema njegovim riječima, ovaj novi zakon koji se trenutno razmatra ne zadovoljava nijedan od pomenutih kriterija.\n– Troškovi koji su nam predstavljeni od 14 miliona KM biće mnogo veći i mi govorimo o nekoliko stotina miliona KM, prema nekim procjenama. To će u potpunosti ugroziti finansijsku stabilnost u FBiH u godinama koje dolaze – istakao je Parodi.\nOn je naveo da će to onemogućiti vlasti da novac troše na primarne potrebe, poput obrazovanja, zdravstva ili investicija, te dodao da je MMF posebno zabrinut što ne postoji registar veterana u FBiH, a što povećava šanse za prevare i korupciju.